**Zmluva o službách**

**prímestskej autobusovej dopravy vo verejnom záujme**

**v dopravnom regióne Orava**

**číslo zmluvy Objednávateľa:**

**Článok 1**

**ZMLUVNÉ STRANY**

Objednávateľ:  **Žilinský samosprávny kraj**

Sídlo: Ul. Komenského 48, 011 09 Žilina

IČO: 37 808 427

DIČ: 202 162 66 95

IČ DPH: nie je platiteľom DPH

Číslo účtu IBAN: SK95 8180 0000 0070 0050 3697

Bankové spojenie: Štátna pokladnica

konajúci: Ing. Erika Jurinová, predsedníčka

(ďalej len „**Objednávateľ**”)

**a**

Dopravca:

Sídlo:

IČO:

DIČ:

IČ DPH:

zapísaný v:

IBAN:

Bankové spojenie:

konajúci:

(ďalej len „**Dopravca**”)

(Objednávateľ a Dopravca ďalej spoločne ako **„Zmluvné strany**“ a jednotlivo ako **„Zmluvná strana**")

**Článok 2**

**ÚVODNÉ USTANOVENIA**

2.1.Táto zmluva je uzatvorená medzi Objednávateľom a Dopravcom v súlade s § 21 zákona č. 56/2012 Z. z. o cestnej doprave v znení neskorších predpisov, v súlade s Nariadením Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v znení neskorších zmien, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov a je uzatvorená ako výsledok verejného obstarávania, ktoré uskutočnil Objednávateľ postupom verejnej súťaže podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet nadlimitnej zákazky s názvom: *„Poskytovanie služieb prímestskej autobusovej dopravy vo verejnom záujme v regióne Orava Žilinského samosprávneho kraja“* (ďalej len ako **„Zmluva“**).

2.2 Dopravca vyhlasuje, že je ku dňu uzavretia Zmluvy zapísaný v Registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len **„zákon č. 315/2016 Z. z.“**) a vyhlasuje, že všetky údaje a dokumenty uvedené v tomto registri o Dopravcovi a o konečnom užívateľovi výhod sú úplné a pravdivé.

2.3 Dopravca vyhlasuje, že spĺňa všetky podmienky a požiadavky stanovené v tejto Zmluve, že je oprávnený túto Zmluvu uzatvoriť a že je spôsobilý riadne a včas plniť všetky a akékoľvek záväzky z nej vyplývajúce.

2.4 V prípade, ak počas trvania Zmluvy dôjde k zmene identifikačných údajov uvedených v článku 1 Zmluvy, zmenou dotknutá Zmluvná strana sa zaväzuje túto zmenu písomne oznámiť druhej Zmluvnej strane bez zbytočného odkladu, pričom Zmluvné strany neuzatvárajú o takej zmene dodatok k tejto Zmluve. V prípade zmeny bankového spojenia alebo zmeny účtu je Dopravca povinný spolu s oznámením o jeho zmene hodnoverne preukázať Objednávateľovi skutočnosť, že je majiteľom účtu a to buď predložením úradne overenej kópie zmluvy o vedení účtu alebo originálom potvrdenia banky o vedení oznámeného účtu.

2.5 Za zmenu identifikačných údajov podľa bodu 2.4 Zmluvy sa nepovažuje nahradenie pôvodného Dopravcu novým právnym subjektom z dôvodu právneho nástupníctva v dôsledku reorganizácie, zlúčenia, splynutia, úpadku alebo obdobnej právnej skutočnosti na strane Dopravcu.

2.6 Dopravca spolu s touto Zmluvou uzatvára aj *Zmluvu o spolupráci pri organizácii verejnej osobnej dopravy a prevádzke Integrovaného dopravného systému v Žilinskom kraji* s Organizátorom (ďalej len **“Zmluva medzi Dopravcom a Organizátorom”**).

**Článok 3**

**ÚČEL ZMLUVY A DEFINÍCIE POJMOV**

3.1 Účelom Zmluvy je zabezpečenie dopravnej obslužnosti v dopravnom regióne Orava, ktorý sa nachádza v územnom obvode Žilinského kraja, a to určením práv a povinností Zmluvných strán pri poskytovaní služieb pravidelnej, osobnej, prímestskej autobusovej dopravy vo verejnom záujme v dopravnom regióne Orava , a to po dobu trvania Zmluvy, v rozsahu a za podmienok stanovených ďalej v Zmluve (ďalej len ako „**Služba**“).

3.2 Dopravca sa zaväzuje, že bude s odbornou starostlivosťou, za podmienok stanovených v Zmluve a v súlade s touto Zmluvou a všetkými jej prílohami, ako aj v súlade so všeobecne záväznými právnymi predpismi SR a EÚ poskytovať Službu.

3.3 Definície pojmov používaných v Zmluve a jej prílohách sú uvedené buď priamo v Zmluve alebo v **Prílohe č. 1** Zmluvy.

3.4 V prípade, ak Zmluva, ani jej prílohy neobsahujú definíciu pojmu, použije sa na výklad pojmu zákonná definícia pojmu, najmä v zmysle zákona č. 56/2012 Z. z. o cestnej doprave v znení neskorších predpisov a vyhlášky č. 5 /2019 Z. z., ktorou sa vykonávajú niektoré ustanovenia týkajúce sa objednávania verejnej autobusovej dopravy.

**Článok 4**

**PREDMET ZMLUVY**

4.1 Predmetom Zmluvy je poskytovanie Služby zo strany Dopravcu t.j. poskytovanie služieb pravidelnej osobnej prímestskej autobusovej dopravy vo verejnom záujme v dopravnom regióne Orava, ktorý sa nachádza v územnom obvode Žilinského kraja a to:

(a) záväzok Dopravcu pred začatím poskytovania Služby splniť povinnosti uvedené v Zmluve, ako aj záväzok Dopravcu pred začatím poskytovania Služby splniť povinnosti uvedené v Zmluve medzi Dopravcom a Organizátorom;

(b) záväzok Dopravcu poskytovať Službu riadne a včas;

(c) záväzok Dopravcu zapojiť sa od uzavretia Zmluvy a po dobu trvania Zmluvy do Integrovaného dopravného systému Žilinského samosprávneho kraja (ďalej len ako **„IDS ŽSK**“);

(d) súhlas Dopravcu so zapojením sa do dispečersko-clearingového systému, ktorý je zavedený u Organizátora (ďalej len **“DCS IDŽK”)** a súhlas Dopravcu s tým, že Objednávateľ a Organizátor majú právo na použitie informácií a údajov získaných týmto systémom pre účely tejto Zmluvy, pre účely prevádzky IDS ŽSK a pre účely poskytovania prevádzkových údajov o službách vo verejnom záujme v zmysle vyhlášky Ministerstva dopravy a výstavby SR č. 5/2020 Z. z, ktorou sa vykonávajú niektoré ustanovenia týkajúce sa objednávania verejnej osobnej dopravy v znení jej neskorších zmien;

(e) záväzok Objednávateľa zaplatiť Dopravcovi za riadne poskytovanie Služby Príspevok;

a to všetko za podmienok stanovených v tejto Zmluve alebo vyplývajúcich z tejto Zmluvy a jej príloh v znení ich neskorších zmien vykonaných v súlade s touto Zmluvou a za podmienok stanovených v Zmluve medzi Dopravcom a Organizátorom alebo vyplývajúcich zo Zmluvy medzi Dopravcom a Organizátorom a jej príloh v znení ich neskorších zmien vykonaných v súlade so Zmluvou medzi Dopravcom a Organizátorom.

**Článok 5**

**VYMEDZENIE ZAČATIA POSKYTOVANIA SLUŽBY, ROZSAHU SLUŽBY**

**A PRAVIDIEL PRE ZMENU ROZSAHU SLUŽBY**

* 1. Dopravca sa zaväzuje, že:

1. začne poskytovať Službu **od 1. 10. 2022** (vrátane),
2. bude poskytovať Službu **v rozsahu 6 179 374** (slovom: šesť miliónov stosedemdesiatdeväťtisíc tristosedemdesiatštyri) **Výkonových kilometrov/kalendárny rok** (ďalej ako **„Východiskový rozsah Služby“). Východiskový rozsah Služby je daný východiskovými cestovnými poriadkami, ktoré tvoria Prílohu č. 3 tejto Zmluvy.** 
   1. Objednávateľ na základe tejto Zmluvy a po splnení zákonných podmienok udelí Dopravcovi príslušné dopravné licencie na Autobusových linkách uvedených v Prílohe č. 3 Zmluvy v znení prípadných neskorších zmien Autobusových liniek v dôsledku zmeny rozsahu Služby alebo aktualizácie Cestovných poriadkov.

5.3 Pred začatím poskytovania Služby dôjde k úprave východiskových cestovných poriadkov, ktoré tvoria **Prílohu č. 3 Zmluvy, podľa v tom čase existujúcich potrieb dopravnej obslužnosti územia**. Podľa rozsahu Zmeny sa bude postupovať v súlade s bodmi 5.6 a nasl. tohto článku Zmluvy.

5.4 Objednávateľ je oprávnený požadovať a Dopravca sa zaväzuje akceptovať **zmeny v rozsahu poskytovania Služby oproti** **Východiskovému rozsahu Služby** podľa bodu 5.1 písm. b) Zmluvy za podmienok stanovených ďalej v tejto Zmluve. Dopravca berie na vedomie a súhlasí s tým, že zmeny v rozsahu poskytovania Služby môžu znamenať tak zvýšenie dopravných výkonov, ako aj ich zníženie, najviac však o 15 % oproti Východiskovému rozsahu Služby. **Maximálny ročný rozsah Služby je 7 106 280 (slovom: sedem miliónov stošesť tisíc dvestoosemdesiat) Výkonových kilometrov a Minimálny ročný rozsah Služby je 5 252 468 (slovom: päť miliónov dvesto päťdesiat dva tisíc štyristo šesťdesiat osem ) Výkonových kilometrov.**

5.5 Zmeny v rozsahu poskytovania Služby môžu byť vynútené a Objednávateľom požadované najmä v súvislosti so zmenou dopravných potrieb v území ako napr. vznik alebo zánik školy, školského zariadenia, vznik alebo zánik pracovných príležitostí, alebo v súvislosti s koordináciou spojov (dopravnou optimalizáciou) autobusových liniek a/alebo železničnej dopravy a/alebo mestskej hromadnej dopravy a/alebo v dôsledku zapojenia sa do IDS ŽSK, alebo z dôvodu zmeny štandardov dopravnej obslužnosti alebo zmeny alebo aktualizácie Plánu dopravnej obslužnosti alebo z iných rozhodujúcich okolností v zmysle zákona č. 56/2012 Z. z. o cestnej doprave v znení neskorších predpisov.

5.6 Dopravca sa zaväzuje akceptovať **Objednávateľom požadované zmeny v rozsahu poskytovania Služby. Zmeny v rozsahu poskytovania Služby** spočívajú najmä vo zvýšení alebo znížení dopravných výkonov, vo zvýšení alebo znížení počtu potrebných vozidiel vyplývajúce zo zmeny obehov alebo zmeny počtu prepravených cestujúcich, v zmene počtu v jednotlivých kategóriách vozidiel v dôsledku zmeny obehov alebo zmeny počtu prepravených cestujúcich, v zmene cestovných poriadkov alebo režimov cestovných poriadkov alebo v zmene trasy autobusovej linky. Zmeny môžu byť v nasledujúcom rozsahu:

1. **do 1 % Východiskového rozsahu Služby podľa bodu 5.1** **písm. b)** Zmluvy, ak zmena nevyžaduje zmenu dopravnej licencie a Objednávateľ uplatní požiadavku na takúto zmenu najmenej 15 dní pred účinnosťou zmeny. Ak požadovaná zmena vyžaduje zmenu dopravnej licencie, zaväzuje sa Dopravca akceptovať požadovanú zmenu, ak Objednávateľ uplatní požiadavku na takúto zmenu najmenej 2 (dva ) mesiace pred jej účinnosťou, v prípade, že nedôjde k zvýšeniu aktuálneho počtu vozidiel.
2. **od 1 % (vrátane)** **do 5 %Východiskového rozsahu Služby podľa bodu 5.1** **písm. b)** Zmluvy, ak požiadavku na takúto zmenu Objednávateľ písomne oznámi Dopravcovi najmenej 2 (dva) mesiace pred účinnosťou zmeny, v prípade, že nedôjde k zvýšeniu aktuálneho počtu vozidiel.
3. **od 5 % (vrátane) do 15 % (vrátane) Východiskového rozsahu Služby podľa bodu 5.1** **písm. b)** Zmluvy, ak požiadavku na takúto zmenu Objednávateľ písomne oznámi Dopravcovi najmenej 3 (tri ) mesiace pred účinnosťou zmeny. Toto platí v prípade, že nedôjde k zvýšeniu aktuálneho počtu vozidiel.
4. V prípade, že akákoľvek zmena **Východiskového rozsahu Služby podľa bodu 5.1** **písm. b) Zmluvy a** akákoľvek zmena rozsahu Služby uvedená v bode 5.6 v písm. a) až c) Zmluvy spôsobí potrebu zvýšenia aktuálneho počtu vozidiel, Objednávateľ uplatní požiadavku na takúto zmenu najmenej 4 (štyri) mesiace pred účinnosťou zmeny. V prípade, ak dopravca preukázateľne nie je schopný zabezpečiť autobus k oznámenej účinnosti zmeny, potom môže výnimočne zabezpečovať Službu na nevyhnutne objektívne preukázaný čas dodania potrebného vozidla aj Záložným vozidlom, ak dopravca nenájde vhodnejšie riešenie.

5.7 Požiadavka na zmenu rozsahu Služby v zmysle bodu 5.6 Zmluvy a/alebo v zmysle bodu 5.15 písm. c) Zmluvy bude zohľadnená pri úprave Príspevku podľa článku 6 Zmluvy. Okrem úpravy Príspevku podľa článku 6 Zmluvy nemá Dopravca v súvislosti so zmenou rozsahu Služby spočívajúcej vo zvýšení alebo znížení dopravných výkonov, zvýšení alebo znížení počtu potrebných vozidiel, vyplývajúce zo zmeny obehov alebo zmeny počtu prepravených cestujúcich, v zmene kategórií autobusov, vyplývajúce zo zmeny rozsahu Služby, zmeny obehov, alebo zmeny počtu prepravených cestujúcich, nárok na žiadne akékoľvek iné platby ani na úhradu žiadnych akýchkoľvek ďalších priamych a/alebo nepriamy nákladov, pokiaľ nie je v Zmluve výslovne dohodnuté inak.

5.8 Zmenu rozsahu Služby podľa bodu 5.6 Zmluvy a/alebo podľa bodu 5.15 písm. b) a/alebo písm. c) Zmluvy Objednávateľ písomne oznámi Dopravcovi tak, že dá Pokyn na zmenu cestovných poriadkov a/alebo dopravných licencií a/alebo zmenu režimu cestovných poriadkov, ktorých sa zmena týka, alebo Pokyn na zmenu počtu vozidiel jednotlivých kategórií vozidiel, alebo Pokyn na zmenu obehov, alebo zmena obehov vyplynie zo zmeny cestovných poriadkov alebo ich režimu (ďalej len **“Pokyn”**). Objednávateľ písomne uvedie aj odkedy má požadovaná zmena začať platiť. Na základe tohto Pokynu Objednávateľa, sa Dopravca zaväzuje, že riadne a včas podá na Dopravný správny orgán, podľa druhu zmeny, buď návrh na začatie konania o udelenie, odňatie alebo zmenu dopravnej licencie spolu s návrhom nových cestovných poriadkov alebo návrh na schválenie nového cestovného poriadku, a to tak, aby zmena začala platiť od dátumu uvedenom v Pokyne Objednávateľa. Od okamihu schválenia dopravnej licencie spolu s cestovným poriadkom Dopravným správnym orgánom a/alebo od okamihu schválenia cestovného poriadku Dopravným správnym orgánom je pre plnenie záväzku poskytovať Službu záväzný schválený cestovný poriadok Dopravným správnym orgánom.

5.9 V prípade, ak Dopravca poruší povinnosť, ktorá pre neho vyplýva z bodu 5.8 Zmluvy a/alebo z bodu 5.15 Zmluvy a/alebo z Článku 17 Zmluvy a týka sa zmeny cestovných poriadkov alebo ich režimu a/alebo zmeny dopravnej licencie a/alebo iných zmien a toto porušenie bude mať za následok, že zmena rozsahu Služby nie je zavedená v termíne požadovanom Objednávateľom, Zmluvné strany sa dohodli, že tie autobusové linky a/alebo spoje na autobusových linkách, ktoré boli zmenou dotknuté tak, že nemali byť ďalej prevádzkované buď vôbec alebo by mali byť prevádzkované v menšom rozsahu, prestávajú byť okamihom, kedy mala zmena nadobudnúť platnosť, predmetom tejto Zmluvy t.j. dopravné výkony na nich realizované sa nebudú považovať za Službu a nebude za takéto dopravné výkony uhrádzaný Príspevok. Tým nie je dotknuté právo Objednávateľa požadovať voči Dopravcovi zaplatenie zmluvnej pokuty a náhradu škody v celom rozsahu spôsobenej škody.

5.10 Objednávateľ je oprávnený požadovať a Dopravca sa zaväzuje bezvýhradne akceptovať pokyn Objednávateľa naaktualizáciu Cestovných poriadkov. Aktualizáciou Cestovných poriadkov počas poskytovania Služby sa na účely Zmluvy považujú zmeny, ktoré vyplynú:

1. zo zmien cestovných poriadkov železničnej dopravy;
2. z koordinácie spojov (dopravnej optimalizácie) autobusových liniek a/alebo železničnej dopravy a/alebo mestskej hromadnej dopravy;
3. zo zapojenia sa do IDS ŽSK alebo do iných integrovaných dopravných systémov
4. alebo z iných rozhodujúcich okolností ako napríklad vznik alebo zánik školy, školského zariadenia, vznik alebo zánik pracovných príležitostí a podobne.

V prípade, ak aktualizácia Cestovných poriadkov bude spojená so zvýšením alebo znížením dopravných výkonov oproti Východiskovému rozsahu Služby podľa bodu 5.1 písm. b) Zmluvy, postupuje sa ako pri zmene rozsahu Služby podľa bodov 5.6 a nasl. Zmluvy.

V prípade, ak aktualizované Cestovné poriadky majú vplyv na zmenu kilometrickej dĺžky jednotlivých Spojov, Objednávateľ oznámi Dopravcovi **novú kilometrickú dĺžku** zistenú z mapových podkladov DCS IDŽK, ktorý prevádzkuje Organizátor. V prípade, že Dopravca nebude s kilometrickou dĺžkou stanovenou Objednávateľom súhlasiť, bude musieť Objednávateľovi do 15 dní odo dňa oznámenia novej kilometrickej dĺžky zo strany Objednávateľa hodnoverne preukázať, že ním stanovená kilometrická dĺžka nie je správna. Za hodnoverné preukázanie, že nová kilometrická dĺžka oznámená Objednávateľom nie je správna, sa považuje zistenie kilometrickej dĺžky certifikovaným meradlom v zmysle vyhlášky Úradu pre normalizáciu, metrológiu a skúšobníctvo Slovenskej republiky č. 161/2019 Z. z. o meradlách a metrologickej kontrole.

5.11 Aktualizovaný Cestovný poriadok sa stane pre Dopravcu záväzným schválením Dopravným správnym orgánom a platí od dátumu v ňom uvedenom ako deň platnosti.

5.12 Dopravca sa zaväzuje, že pri každej aktualizácii Cestovných poriadkov vrátane aktualizácie východiskových Cestovných poriadkov v zmysle bodu 5.3 alebo pri každej zmene rozsahu Služby, vypracuje a predloží Objednávateľovi na odsúhlasenie aktualizované Obehy , najneskôr do 10 pracovných dní po oznámení aktualizácie Cestovných poriadkov alebo zmeny rozsahu Služby. Súčasťou predložených aktualizovaných Obehov musí byť aj návrh na aktualizovaný počet Základných a Záložných vozidiel. Objednávateľ je povinný sa k predloženým aktualizovaným Obehom a aktualizovanému počtu Základných a Záložných vozidiel vyjadriť do 10 dní odo dňa doručenia návrhu Dopravcu.

Zmluvné strany sa v súlade s bodom 8.3 dohodnú na výbere Odborného experta v oblasti tvorby cestovných poriadkov a Obehov resp. sa Odborný expert vylosuje (ďalej len **“Odborný expert”**). V prípade, že Objednávateľ neodsúhlasí návrh aktualizácie Obehov a návrh aktualizácie počtu Základných a Záložných vozidiel predložený Dopravcom, stanoví Obehy a potrebný počet vozidiel Odborný expert. Náklady na službu poskytnutú Odborným expertom podľa tohto bodu znášajú zmluvné strany v pomere 50:50.

5.13. Objednávateľ je oprávnený Dopravcovi **určiť,** ktoré **Spoje** bude Dopravca **realizovať vozidlom príslušnej veľkostnej kategórie.** Uplatnenie tohto práva zo strany Objednávateľa nebude mať vplyv na počet a štruktúru existujúceho vozidlového parku Dopravca, tzn. že Dopravca nebude povinný z dôvodu uplatnenia tohto práva zo strany Objednávateľa meniť počet a štruktúru aktuálneho vozidlového parku. Týmto nie sú dotknuté ostatné ustanovenia článku 5. Zmluvy upravujúce zmeny v rozsahu Služby, aktualizáciu Cestovných poriadkov a Obehov a na to nadväzujúcu zmenu počtu vozidiel.

5.14 Zmluvné strany berú na vedomie, že počas platnosti príslušných Cestovných poriadkov môže dôjsť k dočasným zmenám, alebo úpravám organizácie prevádzky Základných vozidiel v dôsledku dočasnej zmeny trasy autobusovej linky alebo spoja na nej v dôsledku výluk, uzávierok, obchádzok, vedením Posilového spoja.  **Za Nerealizované spoje** **sa považujú spoje nerealizované z dôvodu nezjazdnosti ciest alebo z dôvodu nerealizovania “Autobusu na zavolanie”.** Pre účely Zmluvy sa považujú za relevantné iba tie zmeny, ktoré Dopravca vykáže vo výkaze výkonov a Objednávateľ odsúhlasí v rámci zúčtovania. Rozsah týchto zmien sa nezapočítava do zmien rozsahu Služby podľa bodu 5.4 a 5.6 tejto Zmluvy.

5.15 Zmluvné strany sa dohodli, že **akékoľvek** **zmeny v rozsahu poskytovania Služby** **oproti Východiskovému rozsahu Služby podľa bodu 5.1 písm. b)** Zmluvy spočívajúce vo zvýšení alebo znížení rozsahu poskytovania Služby **o viac než 15 %** sú možné **iba v týchto prípadoch:**

1. **na základe vzájomnej písomnej dohody** Zmluvných strán v súlade so zákonom č. 343/2015 Z. z. o verejnom obstarávaní a  o zmene a doplnení niektorých zákonov v znení neskorších predpisov;
2. **v prípade, ak sa postupuje podľa článku 17 - Mimoriadna situácia bodov 17.1 až 17.4 Zmluvy;**
3. **v prípade, ak hrozí alebo ak nastane situácia, že výdavky rozpočtu Objednávateľa na prímestskú autobusovú dopravu v rozpočtovom roku presiahnu 30 % z rozpočtovo určeného výnosu dane z príjmov** pre Žilinský samosprávny kraj, ktorý je rozdeľovaný podľa zákona č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších zmien a podľa nariadenia vlády SR č. 668/2004 Z. z. o rozdeľovaní výnosu z dane z príjmov územnej samospráve v znení neskorších zmien, je Objednávateľ oprávnený požiadať Dopravcu o rokovanie za účelom dosiahnutia dohody o riešení vzniknutej nepriaznivej ekonomickej situácie Objednávateľa. V prípade, ak zmluvné strany nedosiahnu vzájomnú dohodu o riešení vzniknutej nepriaznivej ekonomickej situácie Objednávateľa v lehote do 3 (troch) mesiacov od doručenia písomnej žiadosti Objednávateľa o rokovanie Dopravcovi, **Objednávateľ je oprávnený dať Dopravcovi písomný Pokyn znížiť rozsah poskytovania Služby o viac ako 15 % avšak najviac do 30 %** oproti Východiskovému rozsahu Služby podľa bodu 5.1 písm. b) Zmluvy a to najmenej najmenej 3 (tri ) mesiace pred účinnosťou zmeny a Dopravca sa zaväzuje takýto Pokyn Objednávateľa akceptovať. **Podľa tohto ustanovenia písm. c) bodu 5.15 Zmluvy sa bude postupovať aj v prípade, ak sa Objednávateľ dostane do nútenej správy.**

5.16 Zmluvné strany sa dohodli, že ak má Dopravca s Objednávateľom uzavretých viacero zmlúv o službách prímestskej autobusovej dopravy vo verejnom záujmea v rámci zmeny v poskytovaní rozsahu Služby v jednom dopravnom regióne vznikne potreba zvýšiť počet vozidiel, a táto zmena sa preukázateľne dá zabezpečiť využitím vozidla z iného dopravného regiónu, tak na zabezpečenie tejto zmeny bude použité vozidlo Dopravcu z iného regiónu, na ktorý má uzavretú s Objednávateľom zmluvu službách prímestskej autobusovej dopravy vo verejnom záujme; to neplatí v prípade prvej aktualizácií cestovných poriadkov pred začatím poskytovania Služby. Vyúčtovanie rozsahu takto odjazdených výkonových kilometroch bude v cenách, platných v dopravnom regióne, v ktorom skutočne bude presunuté vozidlo jazdiť, okrem mesačnej ceny jedného Základného vozidla, táto cena bude účtovaná podľa dopravného regiónu, v ktorom je vozidlo evidované.

**Článok 6**

**PRÍSPEVOK ZA SLUŽBU, PRAVIDLÁ JEHO VÝPOČTU A HARMONOGRAM ÚHRAD**

**CENA ZA POSKYTOVANIE SLUŽBY**

6.1 Zmluvné strany sa dohodli, že Cena za poskytovanie Služby pozostáva z týchto zložiek:

**6.1.1 jednotkovej ceny za 1 (jeden) výkonový kilometer pre Základné a Záložné vozidlá , zaokrúhlená na 4 desatinné miesta uvedenej v Tabuľke č. 1.**

Tabuľka č. 1 Jednotkové ceny v eurách bez DPH z ponuky Dopravcu

|  |  |  |  |  |  |  |
| --- | --- | --- | --- | --- | --- | --- |
| **Veľkostná kategória** | **Palivo** | **Spolu Jednotková cena za 1 Výkonový kilometer** | **časť ceny**  **náklady na PHM** | **časť ceny**  **Cena práce** | **časť ceny Ostatné náklady** | **časť ceny**  **Zisk** |
|  |  | **CSPOLU0** | **CCPHM0** | **CCCP0** | **CCON0** | **CCZISK0** |
| Maxibus (Vysokokapacitné vozidlo) - MKV | **NAFTA** |  |  |  |  |  |
| Maxibus (Vysokokapacitné vozidlo) - MKV | **CNG** |  |  |  |  |  |
| Veľkokapacitné vozidlo - VKV | **NAFTA** |  |  |  |  |  |
| Veľkokapacitné vozidlo - VKV | **CNG** |  |  |  |  |  |
| Štandardné vozidlo - ŠKV | **NAFTA** |  |  |  |  |  |
| Štandardné vozidlo - ŠKV | **CNG** |  |  |  |  |  |
| Nízkokapacitné vozidlo - NKV | **NAFTA** |  |  |  |  |  |
| Nízkokapacitné vozidlo - NKV | **CNG** |  |  |  |  |  |
| Mikrobus - M | **NAFTA** |  |  |  |  |  |
| Mikrobus - M | **CNG** |  |  |  |  |  |

**CSPOLU0** = **CCPHM0 + CCCP0 + CCON0 + CCZISK0**

CCPHM0  - **časť ceny za náklady na pohonné hmoty - “PHM”** - náklady na spotrebovanú naftu alebo na spotrebované alternatívne motorové palivo CNG - stlačený zemný plyn.

**CCCP0 - časť ceny za “Cena práce”** - náklady na priame mzdy Vodičov Dopravcu, a súvisiace náklady na sociálne a zdravotné zabezpečenie Vodičov Dopravcu.

**CCON0 - časť ceny za „Ostatné náklady“** -– tvoria ich ostatné náklady súvisiace s poskytovaním služby nezahrnuté v CCPHM0 a CCCP0 ani v mesačnej cene jedného Základného vozidla v zmysle Tabuľky č. 2 .

**6.1.2. Ceny za skutočné preukázané náklady:**

* Poplatok za prístup (vstup) spoja prímestskej dopravy na autobusové stanice, ktorý sa platí v zmysle § 23 ods. 1 zákona č. 56/2012 Z. z. o cestnej doprave v znení neskorších predpisov,
* mýto,
* daň z motorových vozidiel,
* poplatky platené Organizátorovi podľa Zmluvy medzi Dopravcom a Organizátorom

Objednávateľ a Dopravca sa výslovne dohodli, že tieto náklady nie sú zahrnuté v jednotkovej cene jednotkovej za 1 (jeden) Výkonový kilometer, v zmysle tabuľky 1.

**6.1.3 Mesačnej ceny za jedno vozidlo uvedenej v tabuľke č. 2**

**Tabuľka č. 2 Mesačná cena za jedno vozidlo a ich počet podľa ponuky Dopravcu**

|  |  |  |  |  |
| --- | --- | --- | --- | --- |
| **Veľkostná kategória** | **Palivo** | **Mesačná Cena  za 1 vozidlo,**  **MOP (v EUR/vozidlo)** | **Východiskový počet Základných vozidiel podľa obehov (v ks)** | **Východiskový počet Záložných vozidiel  (min. 8% k základným vozidlám) (v ks)** |
| Maxibus (Vysokokapacitné vozidlo) - MKV | **NAFTA** |  |  |  |
| Maxibus (Vysokokapacitné vozidlo) - MKV | **CNG** |  |  |  |
| Veľkokapacitné vozidlo - VKV | **NAFTA** |  |  |  |
| Veľkokapacitné vozidlo - VKV | **CNG** |  |  |  |
| Štandardné vozidlo - ŠKV | **NAFTA** |  |  |  |
| Štandardné vozidlo - ŠKV | **CNG** |  |  |  |
| Nízkokapacitné vozidlo - NKV | **NAFTA** |  |  |  |
| Nízkokapacitné vozidlo - NKV | **CNG** |  |  |  |
| Mikrobus - M | **NAFTA** |  |  |  |
| Mikrobus - M | **CNG** |  |  |  |

MOP - Mesačné náklady na jedno vozidlo, vrátane **informačného, odbavovacieho systému a ostatných pevných zariadení zabudovaných alebo inštalovaných vo vozidle v súlade s technickými a prevázdkovými štandardmi,** používané na poskytovanie Služby, stanovené osobitne pre každú veľkostnú kategóriu a používaného druhu motorového paliva.

Počet vozidiel vo veľkostných kategóriách sa môže v závislosti od zmien cestovných poriadkov alebo zmien veľkosti prepravných prúdov a s nimi súvisiacich obehov, počas platnosti zmluvy meniť v zmysle bodu 5.12 a/alebo 5.13 Zmluvy.

**6.1.4**Zmluvné strany sa dohodli, že jednotková cena za jeden Výkonový kilometer uvedená v Tabuľke č. 1 Zmluvy bude na účely zúčtovania Príspevku aktualizovaná postupom podľa bodu 6.2 a podbodov6.2.1 až6.2.5Zmluvy.

Pred prvým zúčtovaním Príspevku budú:

* mechanizmy aktualizácie cien použité primeraným spôsobom podľa počtu mesiacov medzi lehotou na predkladanie ponúk a začatím poskytovania Služby.
* Dopravca predloží **Prílohu č. 9 - Skutočné personálne náklady Dopravcu** obsahujúcu skutočné a preukázané náklady Dopravcu na Cenu práce Vodičov spolu s účtovnými dokladmi preukazujúcimi skutočné personálne náklady za prvé zúčtovacie obdobie.

**AKTUALIZÁCIA CENY ZA POSKYTOVANIE SLUŽBY**

**6.2 Aktualizácia zmluvnej ceny**

Aktualizovaná jednotková Cena je vyčíslená v EUR na 1 (jeden) Výkonový kilometer. Cena a jej súčasti sa aktualizujú vždy podľa postupu v tejto zmluve podľa vzorca:

**CQSPOLU = CCPHMU + CCCPU + CCON + CCZISK**

CQSPOLU aktualizovaná cena za 1 Výkonový kilometer (EUR/vkm) za ukončený štvrťrok

Aktualizácia jednotlivých častí ceny je uvedená v bodoch 6.2.1 až 6.2.6 Zmluvy.

V prípade, že po vyhlásení verejného obstarávania dôjde k zmene alebo prijatiu všeobecne záväzných právnych predpisov SR, ktoré majú za následok preukázateľné zvýšenie skutočných nákladov, v porovnaní s ponukou Dopravcu, a toto zvýšenie nie je zohľadnené v niektorom zo zmluvných valorizačných mechanizmov, Dopravca môže Objednávateľovi predložiť žiadosť o rokovanie, ktorej prílohami budú:

- štruktúrovaný prehľad nákladových položiek pred a po zvýšení ceny za poskytovanie Služby, spolu s odkazom na príslušnú zmenu alebo prijatie všeobecne záväzných právnych predpisov SR, s predikciou celkového zvýšenia do konca príslušného kalendárneho roka.

- účtovné doklady, ktorými Dopravca preukáže skutočné zvýšenie nákladov.

- návrh riešenia.

Zmluvné strany na základe tejto žiadosti pristúpia k rokovaniu, ktorého predmetom bude nájsť korektné a finančne akceptovateľné riešenie. V prípade, ak výsledkom takéhoto rokovania bude zmena Zmluvy, pozostávajúca najmä zo zohľadnenia týchto skutočností v rámci zúčtovania, alebo v úprave valorizačných mechanizmov aktualizácie ceny za poskytovanie Služby, potom takáto zmena musí byť v súlade s § 18 ods. 1 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Tento postup sa nevzťahuje na zmeny súvisiace s postupným nadobúdaním účinnosti tých zmien všeobecne záväzných právnych predpisov SR, ktoré boli vyhlásené v zbierke zákonov SR pred vyhlásením verejného obstarávania.

V prípade, že po uplynutí lehoty na predkladanie ponúk dôjde, v dôsledku kolektívneho vyjednávania k úprave kolektívnej zmluvy vyššieho stupňa (ďalej len „KZVS“), ktorá bude mať za následok preukázateľné zvýšenie skutočných nákladov ceny práce, v porovnaní s ponukou Dopravcu, a toto zvýšenie nie je zohľadnené v niektorom z valorizačných mechanizmov, Dopravca môže Objednávateľovi predložiť žiadosť o rokovanie, ktorej prílohami budú:

- štruktúrovaný prehľad nákladových položiek pred a po zvýšení ceny za poskytovanie Služby, spolu s odkazom na príslušnú zmenu alebo prijatie všeobecne záväzných právnych predpisov SR, s predikciou celkového zvýšenia do konca príslušného kalendárneho roka.

- účtovné doklady, ktorými Dopravca preukáže skutočné zvýšenie nákladov ceny práce.

- návrh riešenia.

Zmluvné strany na základe tejto žiadosti pristúpia k rokovaniu. Objednávateľ môže po posúdení opodstatnenosti zvýšenia nákladov na cenu práce Vodičov Dopravcu, zohľadniť túto skutočnosť v rámci zúčtovania, alebo v úprave valorizačných mechanizmov aktualizácie ceny za poskytovanie Služby, a to maximálne do výšky 50 % zo sumy presahujúcej výšku upravených nákladov na Cenu práce Vodičov Dopravcu podľa ustanovení tejto Zmluvy, na základe vzájomnej dohody Zmluvných strán v súlade s § 18 ods. 1 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**6.2.1 Aktualizácia časti ceny za náklady “PHM”**

**CCPHM0** časť ceny za náklady na PHM za 1 Výkonový kilometer, uvedená v Tabuľke č. 1 Zmluvy bude zo strany Objednávateľa upravovaná (tzn. zvýšená alebo znížená) v závislosti na zmene Priemerných cien pohonných látok v SR pre ukazovateľ „Motorová nafta“ alebo “CNG” zverejňovaných Štatistickým úradom SR. Aktualizovaná hodnota bude vypočítaná štvrťročne podľa nasledujúceho vzorca pre každú veľkostnú skupinu a typ paliva:

**CCPHMU =CCPHM0 x [KPHMU/KPHM0]**

kde:

**CCPHMU** predstavuje príslušnú časť ceny za 1 Výkonový km pre uplynulý štvrťrok upravenú podľa tohto ustanovenia. Hodnota bude následne zaokrúhlená na 4 desatinné miesta (EUR/Vkm).

**CCPHM0** predstavuje príslušnú časť ceny za 1 Výkonový km podľa Ponuky Dopravcu (EUR/Vkm).

**KPPHMU** predstavuje priemernú cenu motorovej nafty alebo CNG v SR za štvrťrok, pre ktorý je vypočítaná **CCPHMU**. Táto cena vychádza z priemerných mesačných cien motorovej nafty alebo CNG v SR zverejnených Štatistickým úradom SR a je vypočítaná ako priemer cien za tri mesiace tvoriace príslušné štvrťroky (EUR).

**KPPHM0** predstavuje priemernú cenu motorovej nafty alebo CNG v SR za štvrťrok predchádzajúci štvrťroku, v ktorom uplynula lehota na predkladanie ponúk Procese verejného obstarávania. Táto cena vychádza z priemerných mesačných cien motorovej nafty alebo CNG v SR zverejnených Štatistickým úradom SR a je vypočítaná ako priemer cien za tri mesiace tvoriace príslušné štvrťroky (EUR).

**6.2.2 Aktualizácia časti ceny za “Cena práce”**

**CCCP0 časť ceny za “cenu práce”** za 1 Výkonový km uvedená v Tabuľke č. 1 Zmluvy bude zo strany Objednávateľa aktualizovaná podľa vývoja Priemernej mesačnej nominálnej mzdy zamestnanca v hospodárstve SR, ktorú zverejňuje Štatistický úrad SR a podľa vývoja minimálnej mzdy, ktorej výšku ustanovuje na základe § 2 ods. 1 zákona č. 663/2007 Z. z. o minimálnej mzde v znení neskorších predpisov vláda SR nariadením, maximálne do výšky zodpovedajúcej cene práce po aktualizácii časti ceny za “Cena práce” v zmysle tohto bodu. **Cena práce bude aktualizovaná len raz ročne, a to vždy v rámci aktualizácie prvého štvrťroka príslušného kalendárneho roka a bude platná počas celého kalendárneho roka.**

Aktualizovaná cena za “cenu práce” podľa štatistických ukazovateľov bude vypočítaná podľa nasledujúcich vzorcov:

**CCCPUSTAT = CCCP0 x [0,7 x Valorizačný\_koeficientPRIEM + 0,3 x Valorizačný\_koeficientMIN] (EUR/Vkm)**

kde:

**CCCPUSTAT** predstavuje príslušnú časť ceny za 1 Výkonový km pre uplynulý štvrťrok upravenú podľa tohto ustanovenia na základe zmeny štatistických ukazovateľov. Hodnota bude následne zaokrúhlená na 4 desatinné miesta.**(EUR/Vkm)**

**CCCP0**predstavuje príslušnú časť ceny “Cena práce” za 1 Výkonový km podľa Ponuky Dopravcu. **(EUR/Vkm)**

**Valorizačný\_koeficientPRIEM** = **KPRIEMU/KPRIEM0 [koef.]**

**KPRIEMU**predstavuje priemer hodnôt Priemernej mesačnej nominálnej mzdy zamestnanca hospodárstva SR zverejnenú Štatistickým úradom SR za štyri štvrťroky bezprostredne predchádzajúce štvrťroku, pre ktorý je vypočítaná CCCPUSTAT

**KPRIEM0**predstavuje priemer hodnôt Priemernej mesačnej nominálnej mzdy zamestnanca hospodárstva SR zverejnených Štatistickým úradom SR za štyri štvrťroky bezprostredne predchádzajúce štvrťroku, v ktorom uplynula lehota na predkladanie ponúk v Procese verejného obstarávania

**Valorizačný\_koeficientMIN** = **KMINU/KMIN0 [koef.]**

**KMINU**predstavuje minimálnu hodinovú mzdu, ustanovenú nariadením vlády SR na základe § 2 ods. 1 zákona č. 663/2007 Z. z. o minimálnej mzde v znení neskorších predpisov, účinnú počas roka , pre ktorý je vypočítaná CCCPU. V prípade zrušenia minimálnej mzdy v SR sa na účely tohto ustanovenia uplatní jej posledná hodnota účinná pred zrušením tohto inštitútu.(EUR)

**KMINO**predstavuje minimálnu hodinovú mzdu, ustanovenú nariadením vlády SR na základe § 2 ods. 1 zákona č. 663/2007 Z. z. o minimálnej mzde v znení neskorších predpisov , účinnú k termínu, v ktorom uplynula lehota na predkladanie ponúk v Procese verejného obstarávania. (EUR)

Ak dopravca predloží skutočné náklady, hodnota podľa skutočných nákladov dopravcu bude vypočítaná nasledovne:

**CCCPUDOP = PNCPUDOP / SKMDOP (EUR/Vkm)**

kde:

**CCCPUDOP** predstavuje príslušnú časť ceny za 1 Výkonový km pre uplynulý rok vypočítanú podľa skutočne preukázaných nákladov Dopravcu na Cenu práce Vodičov. Hodnota bude následne zaokrúhlená na 4 desatinné miesta.

**PNCPUDOP**predstavuje skutočné a preukázané náklady Dopravcu na Cenu práce Vodičov za kalendárny rok vyčíslené v samostatnom prehľade podľa Prílohy č. 9 - Skutočné personálne náklady Dopravcu. Dopravca k tomuto prehľadu prikladá aj účtovné doklady, ktorými Dopravca preukáže skutočné náklady Dopravcu na Cenu práce Vodičov v čase poskytovania služby, ktorá je predmetom tejto Zmluvy (EUR)

**SKMDOP = KMQCP + KMQOB + KMQBICVOZ + KMQBICNOS + KMQNEZ (km)**

kde:

**KMQCP**je súčet kilometrickej dĺžky Spojov podľa Cestovných poriadkov za skutočne realizované spoje bez Cyklobusov za kalendárny rok pre ktoré sa počíta **CCCPUDOP**. **(km)**

**KMQOB**je skutočne realizovaný prírastok počtu Výkonových kilometrov pri realizácii obchádzok, výluk a posilových spojov podľa pokynov Objednávateľa za kalendárny rok. **(km)**

**KMQBICVOZ** je súčet kilometrickej dĺžky Cyklobusov s prípojným vozíkom na prepravu bicyklov podľa Cestovných poriadkov za skutočne realizované spoje za kalendárny rok. **(km)**

**KMQBICNOS** je súčet kilometrickej dĺžky Cyklobusov s cyklonosičom na prepravu bicyklov alebo Skibusov so zariadením na uchytenie/prepravu lyží podľa Cestovných poriadkov za skutočne realizované spoje za kalendárny rok. **(km)**

**KMQNEZ**je súčet kilometrickej dĺžky nerealizovaných spojov podľa Cestovných poriadkov z dôvodov uvedených v bode 5.14 Zmluvy a odsúhlasených Objednávateľom za kalendárny rok. **(km)**

Ak Dopravca nepreukáže skutočné náklady a **CCCPUSTAT** < **CCCP0** bude hodnota **CCCPU = CCCPUSTAT**

Ak Dopravca nepreukáže skutočné náklady a **CCCPUSTAT** >= **CCCP0** bude hodnota **CCCPU = CCCP0**

Ak dopravca preukáže skutočné náklady podľa vyššie uvedených postupov a **CCCPUDOP <= CCCPUSTAT** bude hodnota **CCCPU = CCCPUDOP .**

Ak dopravca preukáže skutočne náklady podľa postupu v tomto odstavci a **CCCPUDOP > CCCPUSTAT** bude hodnota **CCCPU = CCCPUSTAT** .

**Dopravca sa zaväzuje použiť Príspevok, ktorý dostane od Objednávateľa na krytie nákladov Ceny práce, v plnej výške na úhradu priamych miezd, sociálneho a zdravotného zabezpečenia za Vodičov Dopravcu.**

**6.2.3 Aktualizácia časti ceny za “Ostatné náklady”**

**CCON0** časť ceny za “Ostatné náklady” za 1 Výkonový km uvedená v Tabuľke č. 1 Zmluvy bude zo strany Objednávateľa upravovaná (tzn. zvýšená alebo znížená) štvrťročne podľa vývoja „Indexu spotrebiteľských cien oproti bázickému obdobiu“, ukazovateľa „Spotrebiteľské ceny úhrnom“, zverejňovaného Štatistickým úradom SR. Aktualizovaná hodnota bude vypočítaná podľa nasledujúceho vzorca:

**CCONU = CCON0 x [KONU / KON0]**

kde

**CCONU** predstavuje príslušnú časť ceny za 1 Výkonový km pre uplynulý štvrťrok upravenú podľa tohto ustanovenia. Hodnota bude následne zaokrúhlená na 4 desatinné miesta.

**CCON0** predstavuje príslušnú časť ceny za 1 Výkonový km podľa Ponuky Dopravcu

**KONU**vyjadruje priemernú úroveň spotrebiteľských cien v SR za štvrťrok, pre ktorý je vypočítaná **CCONU**

**KON0** vyjadruje priemernú úroveň spotrebiteľských cien v SR za štvrťrok predchádzajúci štvrťroku, v ktorom uplynula lehota na predkladanie ponúk v Procese verejného obstarávania.

Hodnoty **KONU** a **KON0** vychádzajú z „Indexu spotrebiteľských cien oproti bázickému obdobiu“, ukazovateľa „Spotrebiteľské ceny úhrnom“ zverejneného Štatistickým úradom SR. Hodnota sa vypočíta ako priemer hodnôt za tri mesiace tvoriace príslušný štvrťrok.

* + 1. **Aktualizované ceny pre ukončený štvrťrok sú nasledovné:**

**CQSPOLU** = **CCPHMU + CCCPU + CCONU + CCZISK**

**CQSPOLU** predstavuje aktualizovanú cenu za 1 Výkonový kilometer za ukončený štvrťrok

* + 1. **Aktualizácia v dôsledku použitia Cyklobusov alebo Skibusov**

**Štvrťročne zaktualizovaná jednotková cena za jeden Výkonový kilometer** môže byť ďalej zvýšená v prípade, ak bude Vozidlo na základe odsúhlasenia Objednávateľom a v súlade s aktuálne platným Cestovným poriadkom označené ako Cyklobus/Skibus v stave a vo výbave podľa aktuálne platných Technicko-prevádzkových štandardov. V takomto prípade, bude jednotková cena za každý Výkonový kilometer jazdy Cyklobusu s prípojným vozíkom navýšená o 10 % a jednotková cena za každý Výkonový kilometer jazdy Cyklobusu s cyklonosičom alebo Skibusu navýšená o 3 %. Takto upravená jednotková cena za 1 Výkonový kilometer bude zaokrúhlená na 4 desatinné miesta.

**ZÚČTOVANIE, DOPLATOK A MESAČNÉ ZÁLOHOVÉ PLATBY**

6.3  **Príspevok** bude vypočítaný a **Doplatok** bude uhradený vždy **za obdobie jedného štvrťroka.**

6.4. Na účely výpočtu Príspevkuje záväzný objem Výkonových kilometrov vykázaný Dopravcom v povinne predloženom Výkaze výkonov, ktorý bude predložený Objednávateľovi až po overení Organizátorom.

6.5 Na účely výpočtu Príspevku za nasadenie Posilového spoja sa jeho kilometrická dĺžka do cieľovej zastávky stanoví v súlade s bodom 5.10 Zmluvy a započíta sa do nej aj kilometrická dĺžka návozu do jeho východiskovej zastávky a jeho odvozu z konečnej zastávky. Dopravca je povinný na Posilové spoje využiť vozidlo, s čo najkratšou dĺžkou aktuálne potrebného návozu a odvozu.

6.6 **Výpočet Príspevku za riadne poskytovanie Služby je daný vzorcami na výpočet Ceny Služby a na výpočet Doplatku. Vzorec na výpočet Ceny Služby je:**

CSQU = **{**CQSPOLUXY x (KMQCPXY + KMQOBXY + 1,1 x KMQBVOZXY + 1,03 x KMQBNOSXY)

+ CCCPUXY x KMQNEZXY  **+** PVPXY x 3 x MOPXY **}** + SNQ

CSQU je Cena Služby za uplynulý štvrťrok

X označuje veľkostnú skupinu vozidiel podľa TPŠ

Y označuje druh paliva (nafta, CNG)

CQSPOLU je Jednotková cena za Výkonový kilometer zaktualizovaná za uplynulý štvrťrok podľa pravidiel stanovených v tejto Zmluve

CCCPU je časť ceny za 1 Výkonový km za Náklady práce, zaktualizovaná za uplynulý štvrťrok podľa ustanovenia 6.2.2.

KMQCP je súčet Výkonových kilometrov za skutočne realizované spoje podľa Cestovných poriadkov bez Cyklobusov s vozíkom, nosičom alebo skriňou na lyže za kalendárny štvrťrok.

KMQOB je skutočný rozdiel počtu Výkonových kilometrom pri realizácii obchádzok, výluk a posilových spojov podľa pokynov Objednávateľa za kalendárny štvrťrok oproti plánovaným vkm podľa CP.

KMQBVOZ je súčet Výkonových kilometrov Cyklobusov s prípojným vozíkom na prepravu bicyklov podľa Cestovných poriadkov za skutočne realizované spoje za kalendárny štvrťrok.

KMQBICNOS je súčet Výkonových kilometrov Cyklobusov s cyklonosičom na prepravu bicyklov alebo so závesnou skriňou na lyže podľa Cestovných poriadkov za skutočne realizované spoje za kalendárny štvrťrok.

KMQNEZ je súčet Výkonových kilometrov nerealizovaných spojov podľa Cestovných poriadkov z dôvodov uvedených v bode 5.14 alebo v bodoch 17.2. až 17.4. Zmluvy a odsúhlasených Objednávateľom za kalendárny štvrťrok.

PVP V súlade s bodom 5.12Objednávateľom odsúhlasený alebo Odborným expertom stanovený priemerný počet Základných a Záložných vozidiel pre účely výpočtu príspevku za kalendárny štvrťrok pre každú veľkostnú kategóriu a druh používaného paliva. Hodnota je vypočítaná ako priemer mesačných hodnôt. Pre účely výpočtu výšky príspevku sa do počtu Základných a Záložných vozidiel počítajú len:

- Nové vozidlá do veku 120 mesiacov, vrátane odo dňa začatia poskytovania služby. Za Nové vozidlá sa považujú vozidlá, ktorých mesiac prvej evidencie je 3 a menej mesiacov pred mesiacom začatia poskytovania Služby.

- Jazdené vozidlá do veku 120 mesiacov vrátane od ich mesiaca prvej evidencie. Za Jazdené vozidlá sa považujú vozidlá, ktorých mesiac prvej evidencie je 4 a viac mesiacov pred mesiacom začatia poskytovania Služby.

Počet vozidiel je vypočítaný pre každý mesiac samostatne podľa stavu k 1. dňu v príslušnom mesiaci.

MOPMesačné náklady na jedno vozidlo, vrátane **informačného, odbavovacieho systému a ostatných pevných zariadení zabudovaných alebo inštalovaných vo vozidle v súlade s technickými a prevádzkovými štandardmi,** používané na poskytovanie Služby, stanovené osobitne pre každú veľkostnú kategóriu a používaný druh motorového paliva.

SNQ Skutočné preukázané náklady za príslušný štvrťrok uhrádzané Dopravcom osobitne podľa platnej legislatívy a vylúčené z ponuky. Tvoria ich obojstranne odsúhlasené položky podľa bodu 6.1.2.

V prípade, ak je realizované vyúčtovanie za neúplný štvrťrok, tak sa do vyúčtovania započíta len alikvotná časť mesačných nákladov na odpisy.

6.7 **Výpočet Doplatku je daný nasledujúcim vzorcom:**

DOPQU = CSQU - TQU - ZQU

kde

DOPQU je Doplatok za uplynulý kalendárny štvrťrok

CSQU je Cena Služby za uplynulý kalendárny štvrťrok

TQU sú Tržby a Iné výnosy za uplynulý kalendárny štvrťrok,

ZQU je súčet Záloh, poskytnutých za kalendárny štvrťrok

**Doplatok môže mať podobu buď nedoplatku Objednávateľa alebo preplatku Objednávateľa.**

6.8 Zmluvné strany sa **za účelom výpočtu Doplatku** dohodli, že:

1. **Dopravca je povinný** na základe skutočnosti  **predkladať** Objednávateľovi:
2. **Výkaz výkonov** vo Výkonových kilometrov za príslušný kalendárny mesiac, v ktorom samostatne vykáže výkonové kilometre pre každú veľkostnú skupinu vozidiel a palivo, samostatne za  Nerealizované spoje z dôvodu podľa bodu 5.14 Zmluvy, samostatne za Posilové spoje, samostatne za Cyklobusy a samostatne za Skibusy;

(ii) **Výkaz tržieb a iných výnosov** - prehľad tržieb z predaja cestovných lístkov a iných výnosov získaných Dopravcom pri poskytovaní Služby za príslušný kalendárny mesiac s tým, že po zapojení Dopravcu do DCS IDŽK ( a to aj v prípade, ak zapojenie do DCS IDŽK nebude znamenať spustenie tarifnej integrácie a ostrej prevádzky IDS ŽSK) Dopravca bude **vykazovať** voči Objednávateľovi samostatne ***všetky*** prijaté tržby z predaja cestovných lístkov a iných výnosov pri poskytovaní Služby a samostatne tržby, ktoré v súlade s metodikou deľby tržieb v IDS ŽSK Organizátor pomocou softvéru DCS IDŽK pridelí Dopravcovi. Pre vylúčenie pochybností sa zmluvné strany dohodli, že Dopravca je povinný voči Objednávateľovi vykázať aj tie tržby, ktoré si v súlade s metodikou deľby tržieb v IDS ŽSK Dopravca ponechá titulom provízie dopravcu ako predajcu za predaj cestovných lístkov alebo akékoľvek iné tržby, ktoré v zmysle metodiky deľby tržieb v IDS ŽSK nevstupujú do clearingu - deľby tržieb v rámci DCS IDS ŽSK. Vo výkaze tržieb a iných výnosov je Dopravca povinný vykazovať aj prípadnú bezplatnú prepravu vybraných kategórií cestujúcich.

Výkaz tržieb a iných výnosov bude **obsahovať aj prehľad iných výnosov**  Dopravcu vytvorených pri poskytovaní Služby za príslušný kalendárny mesiac, a to vrátane výnosov získaných z verejných zdrojov (napr. na nákup autobusov alebo iného hmotného alebo nehmotného majetku Dopravcu spolufinancovaných zo štátneho rozpočtu, rozpočtu EÚ, alebo z iného verejného rozpočtu) a poskytnutej štátnej pomoci na prekonanie ekonomických dopadov alebo na kompenzáciu nákladov súvisiacich s opatreniami pre zamedzenie šírenia prenosného respiračného, vírusového alebo iného obdobného ochorenia. Poskytnutie výnosov získaných z verejných zdrojov bude dopravca deklarovať prostredníctvom Prílohy č. 11. Deklaratívny dokument o poskytnutí finančnej výpomoci, ktorá súvisí so Zmluvou o službách vo verejnom záujme v prímestskej autobusovej doprave.

**(iii) Prehľad vozidlového parku**, ktorý bol použitý pri poskytovaní Služby , vrátane uvedenia roku a mesiaca prvej evidencie každého vozidla a výpočtu priemerného veku vozidlového parku;

**(iiii)**  **Dáta o predaji cestovných lístkov**  v elektronickej podobe vo formáte CSV v nezmenenej podobe tak, ako boli zapísané a vyčítané z odbavovacieho a predajného zariadenia. Do týchto dát nemá Dopravca právo neskôr akokoľvek zasahovať, alebo ich dodatočne pozmeňovať. Dopravca sa zaväzuje nevykonávať žiadnu manipuláciu s údajmi o predaji cestovných lístkov. V prípade, že tieto dáta budú súčasťou DCS IDŽK, , táto povinnosť Dopravcovi odpadá.

**a to nasledovne:**

*Obidva výkazy - “***Výkaz výkonov” a “Výkaz tržieb a iných výnosov”** predkladá Dopravca Objednávateľovi mesačne najneskôr do 20 (dvadsiateho) kalendárneho dňa po skončení príslušného kalendárneho mesiaca. Výkaz výkonov predkladá Dopravca overený Organizátorom.

*Prehľad vozidlového parku* Dopravca predloží iba vtedy, ak tieto údaje nebudú súčasťou DCS IDŽK a v takom prípade tento prehľad predkladá Objednávateľovi štvrťročne najneskôr do 20 (dvadsiateho) kalendárneho dňa po skončení príslušného kalendárneho mesiaca.

*Dáta o predaji cestovných lístkov*  Dopravca predloží iba vtedy, atieto údaje nebudú súčasťou DCS IDŽK a v takom prípade tieto dáta predkladá najneskôr do 5 ( piatich) pracovných dní po skončení príslušného kalendárneho mesiaca.

Vzorové formuláre Výkazov výkonov, Výkazov tržieb a iných výnosov a Prehľad vozidlového parku tvoria **Prílohu č. 10 - Vzorové formuláre** Zmluvy. Objednávateľ si vyhradzuje právo Prílohu č. 10 - Vzorové formuláre Zmluvy jednostranne aktualizovať počas trvania Zmluvy, pričom aktualizované znenie Dopravcovi písomne oznámi jeden mesiac vopred.

(b) **Dopravca je povinný** na základe skutočnosti a na základe predložených mesačných Výkazov výkonov a Výkazov tržieb a iných výnosov  **vykonať štvrťročné zúčtovanie *vrátane aktualizácie ceny za poskytovanie Služby***  v zmysle bodu 6.2 Zmluvy a jeho podbodov a predložiť ho Objednávateľovi na kontrolu do 25 (dvadsiateho piateho) kalendárneho dňa po skončení kalendárneho štvrťroka.

Vzorový formulár štvrťročného zúčtovania vypracuje Dopravca a predloží ho Objednávateľovi na odsúhlasenie najneskôr tri mesiace pred začatím poskytovania Služby. Objednávateľ si vyhradzuje právo tento formulár jednostranne aktualizovať počas trvania zmluvy, pričom aktualizované znenie Dopravcovi písomne oznámi jeden kalendárny mesiac vopred.

(c) **Objednávateľ je oprávnený vykonať** u Dopravcu **kontrolu štvrťročného zúčtovania** predloženého Dopravcom. Za týmto účelom je Objednávateľ oprávnený do 10 (desiatich) kalendárnych dní odo dňa doručenia štvrťročného zúčtovania zo strany Dopravcu doručiť Dopravcovi oznámenie, že začína vykonávať kontrolu. Objednávateľ je povinný túto kontrolu ukončiť spravidla do 30 (tridsiatich) kalendárnych dní od jej začatia. Kontrola sa považuje za začatú dňom, v ktorom bude Dopravcovi doručené oznámenie Objednávateľa o začatí vykonávania kontroly. Kontrola sa považuje za ukončenú dňom, kedy záverečný protokol o výsledku kontroly bude doručený Dopravcovi. Pred ukončením kontroly Objednávateľ zašle Dopravcovi *návrh* protokolu o výsledku kontroly, ku ktorému mu dá možnosť podať námietky spolu s odôvodnením v lehote, ktorá nesmie byť kratšia ako 5 (päť) kalendárnych dní. V prípade, ak Dopravca využije právo podať námietky k návrhu protokolu o výsledku kontroly, Objednávateľ sa s včas doručenými a odôvodnenými námietkami Dopravcu vysporiada v záverečnom protokole o výsledku kontroly. Na neskoro podané námietky alebo námietky, ktoré neobsahujú odôvodnenie Objednávateľ neprihliada. V prípade, ak kontrolu nebude možné ukončiť do 30 (tridsiatich) kalendárnych dní odo dňa jej začatia (napr. z dôvodu vyžiadania si ďalších podkladov alebo vysvetlení zo strany Dopravcu alebo zo strany tretích osôb - znalcov, expertov, Organizátora, , z dôvodu nedostatočnej súčinnosti Dopravcu alebo tretích osôb, z dôvodu vysporiadania s námietkami Dopravcu proti návrhu protokolu o výsledku kontroly alebo z iných dôvodov, ktoré objektívne bránia ukončiť kontrolu v lehote 30 (tridsiatich) kalendárnych dní), lehota na vykonanie kontroly sa predlžuje o čas trvania týchto prekážok, o čom bude Objednávateľ informovať Dopravcu, pričom v tomto oznámení uvedie aj lehotu, dokedy predpokladá, že kontrola bude ukončená. Objednávateľ je oprávnený poveriť vykonaním kontroly aj zamestnancov Organizátora alebo výlučne Organizátora alebo audítora s tým, že v tomto prípade upovedomí Dopravcu o určení tejto osoby priamo v oznámení o začatí vykonávania kontroly.

(d) V  prípade, ak na základe štvrťročného zúčtovania bude mať Doplatok podobu **nedoplatku Objednávateľa**, Objednávateľ je povinný zaplatiť Dopravcovi sumu nedoplatku v lehote najneskôr do 30 (tridsiatich ) kalendárnych dní odo dňa ukončenia kontroly štvrťročného zúčtovania a v prípade, ak Objednávateľ kontrolu štvrťročného zúčtovania nezačal vykonávať, tak do 30 (tridsiatich ) kalendárnych dní odo dňa odo dňa doručenia štvrťročného zúčtovania zo strany Dopravcu, pokiaľ sa zmluvné strane písomne nedohodnú na inom termíne zaplatenia nedoplatku Objednávateľa (napr. z dôvodu potreby schváliť úpravu rozpočtu ŽSK alebo z dôvodu oneskorenej platby podielových daní zo strany štátu).

(e) V prípade, ak na základe štvrťročného zúčtovania bude mať Doplatok podobu **preplatku Objednávateľa**, Dopravca je povinný vrátiť Objednávateľovi sumu preplatku v lehote najneskôr v lehote najneskôr do 30 (tridsiatich ) kalendárnych dní odo dňa ukončenia kontroly štvrťročného zúčtovania a v prípade, ak Objednávateľ kontrolu štvrťročného zúčtovania nezačal vykonávať, tak do 30 (tridsiatich) kalendárnych dní odo dňa odo dňa doručenia štvrťročného zúčtovania zo strany Dopravcu, pokiaľ sa zmluvné strane písomne nedohodnú na inom termíne zaplatenia preplatku Objednávateľa.

6.9 Zmluvné strany sa dohodli na mesačnom vyplácaní **Záloh**. Mesačná Záloha je splatná do 25-teho dňa príslušného kalendárneho mesiaca. V prípade, ak od začiatku poskytovania Služby do konca prvého mesiaca poskytovania Služby neuplynie celý mesiac, poskytne sa Dopravcovi alikvotná časť takto stanovenej Zálohy.

6.10 Objednávateľ vypočíta výšku mesačných Záloh na celý nasledujúci kalendárny rok, najneskôr však do 31. 12. príslušného kalendárneho roka. Mesačná záloha na príslušný mesiac nasledujúceho kalendárneho roku sa určí nasledovne:

ZALM = 0,95 x (**{** CQSPOLUXY x KMPLANXY + PVPXY x MOPXY**}** – TMPLAN )

kde

ZALM je Výška mesačnej Zálohy

X označuje veľkostnú skupinu vozidiel (Veľkokapacitné vozidlo, Štandardné vozidlo, Nízkokapacitné vozidlo, Mikrobus)

Y označuje druh paliva (nafta, CNG)

CQSPOLUXY je cena za 1 vkm poskytovanej Služby podľa posledného zúčtovania. V prípade, ak pred výpočtom záloh neprebehlo žiadne zúčtovanie, použije sa východisková cena z článku 6, bodu 6.1.1 Tabuľka 1.

KMPLANXY je plánovaný počet výkonových kilometrov za príslušný mesiac kalendárneho roku v zmysle cestovných poriadkov platných v čase výpočtu zálohy

PVPXY V súlade s bodom 5.12Objednávateľom odsúhlasený alebo Odborným expertom stanovený priemerný počet Základných a Záložných vozidiel pre každú veľkostnú kategóriu a druh používaného paliva. Hodnota je vypočítaná ako priemer mesačných hodnôt. Pre účely výpočtu sa do počtu Základných a Záložných vozidiel počítajú len:

- Nové vozidlá do veku 120 mesiacov, vrátane odo dňa začatia poskytovania služby. Za Nové vozidlá sa považujú vozidlá, ktorých mesiac prvej evidencie je 3 a menej mesiacov pred mesiacom začatia poskytovania Služby.

- Jazdené vozidlá do veku 120 mesiacov vrátane od ich mesiaca prvej evidencie. Za Jazdené vozidlá sa považujú vozidlá, ktorých mesiac prvej evidencie je 4 a viac mesiacov pred mesiacom začatia poskytovania Služby.

Počet vozidiel je vypočítaný pre každý mesiac samostatne podľa stavu k 1. dňu v príslušnom mesiaci.

MOPXY Mesačné náklady na jedno Základné alebo Zálohové vozidlo, vrátane informačného a odbavovacieho systému a ostatných pevných zariadení ako je napr. stojan na lyže, zabudované v autobuse samostatne pre každú veľkostnú kategóriu a druh používaného paliva podľa článku 6, bodu 6.1.3 Tabuľka 2

TMPLAN sú Tržby za príslušný mesiac predchádzajúceho kalendárneho roku. V období, keď ešte nie su k dispozicii hodnoty z plnenia tejto zmluvy, použije Objednávateľ historické údaje z príslušného regiónu.

Výšku mesačných záloh pre prvý rok poskytovania Služby Objednávateľ určí a oznámi Dopravcovi aspoň jeden mesiac pred začatím poskytovania Služby.

6.11 Povinnosť Objednávateľa zaplatiť mesačnú Zálohu alebo Doplatok je splnená dňom odpísania príslušnej čiastky z účtu Objednávateľa na účet Dopravcu. Povinnosť Dopravcu vrátiť Doplatok je splnená dňom odpísania príslušnej čiastky z účtu Dopravcu na účet Objednávateľa.

6.12 Dopravca môže požiadať Objednávateľa o vyplatenie mimoriadnej Zálohy, ak sú dané dôvody hodné osobitného zreteľa, ktoré odôvodňujú poskytnutie tejto mimoriadnej Zálohy. Výška mimoriadnej zálohy, dôvody jej poskytnutia, lehota jej splatnosti a spôsob jej zúčtovania budú dohodnuté medzi Objednávateľom a Dopravcom na základe osobitnej písomnej dohody.

**6.13 Objednávateľ je oprávnený vykonať** u Dopravcu **kontrolu alebo audit všetkých štvrťročných zúčtovaní** predložených Dopravcom za príslušný kalendárny rok **po skončení kalendárneho roka,** a to aj v prípade, ak Objednávateľ využil svoje právo vykonať kontrolu jednotlivých štvrťročných zúčtovaní predložených Dopravcom, ako aj v prípade, ak toto právo nevyužil. Na kontrolu alebo audit podľa tohto bodu sa primerane použijú ustanovenia o vykonávaní kontroly štvrťročného zúčtovania s tou odlišnosťou, že lehota na ukončenie kontroly alebo auditu podľa tohto bodu je 60 (šesťdesiat) kalendárnych dní.

6.14 **Dopravca je povinný** poskytnúť Objednávateľovi všetku **potrebnú súčinnosť, ktorú možno od neho spravodlivo požadovať** na vykonanie kontroly v zmysle tejto Zmluvy. **Dopravca je povinný umožniť vykonať Objednávateľovi alebo ním povereným osobám na výkon kontroly alebo auditu v zmysle tejto Zmluvy kontrolu svojich dokladov a svojho účtovníctva v takom rozsahu, ktorý je potrebný pre overenie správnosti a úplnosti údajov** v Dopravcom predkladaných Výkazoch výkonov, Výkazoch tržieb a iných výnosov, Prehľadoch vozidlového parku, dátach o predaji cestovných lístkov a štvrťročných zúčtovaniach. Za týmto účelom je Dopravca povinný strpieť nahliadnutie do dokladov a účtovníctva, robenie výpisov a kópií. **Pri tých častiach ceny za poskytovanie Služby, ktoré predpokladajú úhradu alebo aktualizáciu (valorizáciu), okrem iných faktorov, aj na podklade skutočne preukázateľných nákladov (napr. valorizácia miezd podľa bodu 6.2.2. Zmluvy, aktualizácia zmluvnej ceny podľa bodu 6.2 Zmluvy, časť ceny za skutočne preukázateľné náklady podľa bodu 6.1.2. Zmluvy) je Dopravca povinný umožniť nahliadnuť, robiť si výpisy a kópie dokladov a účtovníctva v celom rozsahu skutočne preukázateľne vynaložených nákladov a voči Objednávateľovi uplatňovaných nárokov.**

* 1. **Zabránenie nadmernej úhrade a nedovolenej štátnej pomoci**
     1. Táto Zmluva je zmluvou o službách vo verejnom záujme v cestnej osobnej doprave, na ktorú sa vzťahuje Nariadenie 1370/2007. V súlade s podmienkami Nariadenia 1370/2007, úhrada za služby vo verejnom záujme na základe Zmluvy, nemôže znamenať nadmernú úhradu, pretože by išlo o nedovolenú štátu pomoc. Za týmto účelom je nevyhnutné, aby Zmluva obsahovala také parametre úhrady za služby vo verejnom záujme, ktoré zabránia nadmernej úhrade.
     2. Z uvedeného dôvodu sa Zmluvné strany dohodli na nasledovných podmienkach overenia, či Cena Služby určená podľa bodu 6.6, ktorá má byť Dopravcovi zaplatená, nebude znamenať nadmernú úhradu, ako aj na znížení Ceny Služby, ak by úhrada Ceny Služby určená podľa bodu 6.6 znamenala nadmernú úhradu.
     3. O nadmernú úhradu nepôjde, ak Cena Služby určená podľa bodu 6.6, ktorá má byť Dopravcovi zaplatená, pokryje Dopravcovi len opodstatnene vynaložené skutočné náklady v súvislosti s poskytovaním služieb v zmysle Zmluvy a primeraný zisk. Opodstatnene vynaložené náklady sú náklady, ktoré Dopravca so starostlivosťou riadneho hospodára nevyhnutne vynaložil na riadne plnenie Zmluvy. Pre účely tejto Zmluvy je primeraný zisk, zisk určený podľa nasledovného vzorca:

CSQPZ =CCZISK0XY x (KMQCPXY + KMQOBXY + KMQBVOZXY + KMQBNOSXY)

CSQPZ je primeraný zisk za uplynulý štvrťrok

X označuje veľkostnú skupinu vozidiel podľa TPŠ

Y označuje druh paliva (nafta, CNG)

CCZISK0 je časť ceny za Zisk za 1 Výkonový kilometer podľa bodu 6.1.

KMQCP je súčet Výkonových kilometrov za skutočne realizované spoje podľa Cestovných poriadkov bez Cyklobusov s vozíkom, nosičom alebo skriňou na lyže za kalendárny štvrťrok.

KMQOB je skutočný rozdiel počtu Výkonových kilometrov pri realizácii obchádzok, výluk a posilových spojov podľa pokynov Objednávateľa za kalendárny štvrťrok oproti plánovaným Výkonovým kilometrom podľa CP.

KMQBVOZ je súčet Výkonových kilometrov Cyklobusov s prípojným vozíkom na prepravu bicyklov podľa Cestovných poriadkov za skutočne realizované spoje za kalendárny štvrťrok.

KMQBICNOS je súčet Výkonových kilometrov Cyklobusov s cyklonosičom na prepravu bicyklov alebo so závesnou skriňou na lyže podľa Cestovných poriadkov za skutočne realizované spoje za kalendárny štvrťrok.

* + 1. Objednávateľ bude oprávnený overiť, či Cena Služby nebude znamenať nadmernú úhradu v prípade, ak Cena Služby vypočítaná podľa bodu 6.6 za príslušný štvrťrok v prvom roku bude predstavovať zvýšenie o viac ako 2% oproti referenčnej cene, ktorá sa určí podľa nasledovného vzorca:

CSQ0 = **{**CSPOLU0XY x (KMQCPXY + KMQOBXY + 1,1 x KMQBVOZXY + 1,03 x KMQBNOSXY)

+ CCCP0XY x KMQNEZXY  **+** PVPXY x 3 x MOPXY **}** + SNQ

CSQ0 je referenčná Cena Služby za uplynulý štvrťrok

X označuje veľkostnú skupinu vozidiel podľa TPŠ

Y označuje druh paliva (nafta, CNG)

CSPOLU0 je Jednotková cena za Výkonový kilometer podľa bodu 6.1

CCCP0 je časť ceny za 1 Výkonový kilometer za Náklady práce podľa bodu 6.1

KMQCP je súčet Výkonových kilometrov za skutočne realizované spoje podľa Cestovných poriadkov bez Cyklobusov s vozíkom, nosičom alebo skriňou na lyže za kalendárny štvrťrok.

KMQOB je skutočný rozdiel počtu Výkonových kilometrov pri realizácii obchádzok, výluk a posilových spojov podľa pokynov Objednávateľa za kalendárny štvrťrok oproti plánovaným Výkonovým kilometrom podľa CP.

KMQBVOZ je súčet Výkonových kilometrov Cyklobusov s prípojným vozíkom na prepravu bicyklov podľa Cestovných poriadkov za skutočne realizované spoje za kalendárny štvrťrok.

KMQBICNOS je súčet Výkonových kilometrov Cyklobusov s cyklonosičom na prepravu bicyklov alebo so závesnou skriňou na lyže podľa Cestovných poriadkov za skutočne realizované spoje za kalendárny štvrťrok.

KMQNEZ je súčet Výkonových kilometrov nerealizovaných spojov podľa Cestovných poriadkov z dôvodov uvedených v bode 5.14 alebo v bodoch 17.2. až 17.4. Zmluvy a odsúhlasených Objednávateľom za kalendárny štvrťrok.

PVP V súlade s bodom 5.12 Objednávateľom odsúhlasený alebo Odborným expertom stanovený priemerný počet Základných a Záložných vozidiel pre účely výpočtu príspevku za kalendárny štvrťrok pre každú veľkostnú kategóriu a druh používaného paliva. Hodnota je vypočítaná ako priemer mesačných hodnôt. Pre účely výpočtu výšky príspevku sa do počtu Základných a Záložných vozidiel počítajú len:

- Nové vozidlá do veku 120 mesiacov, vrátane odo dňa začatia poskytovania služby. Za Nové vozidlá sa považujú vozidlá, ktorých mesiac prvej evidencie je 3 a menej mesiacov pred mesiacom začatia poskytovania Služby.

- Jazdené vozidlá do veku 120 mesiacov vrátane od ich mesiaca prvej evidencie. Za Jazdené vozidlá sa považujú vozidlá, ktorých mesiac prvej evidencie je 4 a viac mesiacov pred mesiacom začatia poskytovania Služby.

Počet vozidiel je vypočítaný pre každý mesiac samostatne podľa stavu k 1. dňu v príslušnom mesiaci.

MOPMesačné náklady na jedno vozidlo, vrátane informačného, odbavovacieho systému a ostatných pevných zariadení zabudovaných alebo inštalovaných vo vozidle v súlade s technickými a prevádzkovými štandardmi,používané na poskytovanie Služby, stanovené osobitne pre každú veľkostnú kategóriu a používaný druh motorového paliva.

SNQ Skutočné preukázané náklady za príslušný štvrťrok uhrádzané Dopravcom osobitne podľa platnej legislatívy a vylúčené z ponuky. Tvoria ich obojstranne odsúhlasené položky podľa bodu 6.1.2.

V prípade, ak je realizovaný výpočet za neúplný štvrťrok, tak sa do výpočtu započíta len alikvotná časť mesačných nákladov na odpisy.

* + 1. Objednávateľ bude oprávnený overiť, či Cena Služby nebude znamenať nadmernú úhradu aj v každom ďalšom roku, kedy sa percentuálna hranica pre overovanie bude zvyšovať o 2%, tzn. že v druhom roku bude Objednávateľ oprávnený overiť v každom štvrťroku či nedošlo k nadmernej úhrade, ak Cena Služby určená podľa bodu 6.6 bude vyššia o viac ako 4% oproti referenčnej cene, v treťom roku o 6% atď. Určený limit 2% nárastu Ceny Služby v každom roku vychádza z priemerných historických údajov Objednávateľa nárastu cien za dopravu za desať rokov spätne, ak by sa cena služby počítala podľa bodu 6.6.
    2. Overenie, či úhradou Ceny Služby nedôjde k nadmernej úhrade bude Objednávateľ vykonávať v rámci kontroly štvrťročného zúčtovania podľa bodu 6.8. písm. c). Za účelom overenia, či úhradou Ceny Služby určenej podľa bodu 6.6 nedôjde k nadmernej úhrade bude Dopravca povinný predložiť Objednávateľovi akékoľvek doklady vrátane účtovných dokladov, z ktorých Objednávateľ dokáže hodnoverne zistiť aké skutočné náklady Dopravca pri plnení Zmluvy vynaložil a zároveň, či ich vynaložil so starostlivosťou riadneho hospodára. Ak Objednávateľ požiada Dopravcu o kontrolu skutočných a opodstatnene vynaložených nákladov na mieste u Dopravcu vrátane nahliadnutia do účtovníctva, pracovných zmlúv a iných dokladov, Dopravca je povinný Objednávateľovi vyhovieť a poskytnúť mu za týmto účelom všetku potrebnú súčinnosť.
    3. V prípade, ak Objednávateľ zistí, že vyplatením Ceny Služby určenej podľa bodu 6.6 Dopravcovi by došlo k nadmernej úhrade, Cena Služby vypočítaná za príslušný štvrťrok podľa bodu 6.6 sa zníži o hodnotu neopodstatnene vynaložených nákladov a/alebo hodnotu prevyšujúcu primeraný zisk. Táto znížená Cena Služby následne vstupuje do výpočtu Doplatku podľa bodu 6.7 a pri úhrade nedoplatku alebo preplatku sa bude postupovať podľa bodu 6.8 písm. d) a e).
    4. Pokiaľ sa Cena Služby zvýši oproti cene vypočítanej podľa referenčného vzorca o viac ako 20%, Zmluvné strany sa dohodli, že Objednávateľ bude oprávnený určiť Cenu Služby len vo výške opodstatnene vynaložených skutočných nákladov na plnenie Zmluvy, pri určovaní ktorých budú Zmluvné strany postupovať primerane podľa bodu 6.15.6.
    5. Tieto ustanovenia bodu 6.15 sú špeciálnymi ustanoveniami ku všetkým relevantným ustanoveniam Zmluvy a v prípade, ak nastanú predpoklady pre ich použitie budú mať prednosť a dotknuté ustanovenia sa neuplatnia resp. sa rozumne prispôsobia.
  1. **Dodatočné požiadavky Objednávateľa** 
     1. Pokiaľ v dôsledku okolností, ktoré nebolo možné pri uzavretí Zmluvy predvídať, najmä okolností, ktoré budú dôsledkom technického alebo technologického pokroku, bude mať Objednávateľ požiadavky, ktoré Dopravcovi objektívne zvýšia náklady a s ktorými objektívne nemohol počítať vo svojej ponuke do verejnej súťaže, výsledkom ktorej je Zmluva, Zmluvné strany uzavrú v súlade so zákonom o verejnom obstarávaní dodatok k Zmluve, predmetom ktorého bude špecifikácia požiadavky a cena, ktorú Objednávateľ Dopravcovi za splnenie požiadavky uhradí. Týmito požiadavkami môžu byť najmä požiadavky súvisiace s rozvojom integrácie a tvorbou integrovaných dopravných systémov, s obnovou alebo modernizáciou dispečersko-clearingového systému, technického vybavenia autobusov, informačných tabúľ, odbavovacích zariadení, cyklonosičov a ostatných zariadení.
     2. Cena týchto požiadaviek sa určí buď ako výsledok verejného obstarávania podľa zákona o verejnom obstarávaní, ak budú splnené podmienky pre aplikovanie zákona o verejnom obstarávaní alebo ako výsledok obchodnej verejnej súťaže v zmysle § 281 a nasl. Obchodného zákonníka, ak nebudú splnené podmienky pre aplikovanie zákona o verejnom obstarávaní. Verejné obstarávanie podľa zákona o verejnom obstarávaní alebo obchodnú verejnú súťaž podľa Obchodného zákonníka vykoná Dopravca a Dopravca uzavrie zmluvu na dodanie požiadavky s dodávateľom. Po uzavretí zmluvy medzi Dopravcom a dodávateľom požiadavky, Objednávateľ a Dopravca uzavrú dodatok k Zmluve, predmetom ktorého bude špecifikácia požiadavky a cena v takej výške, aká bola Dopravcom vysúťažená.
     3. Pokiaľ bude Dopravca povinný zabezpečiť požiadavku obstaraním podľa zákona o verejnom obstarávaní, Zmluvné strany spoločne pripravia a vzájomne si odsúhlasia súťažné podklady a zároveň zástupca Objednávateľa bude členom komisie na vyhodnotenie ponúk.

6.16.4 Pokiaľ Dopravca bude zabezpečovať požiadavku obstaraním prostredníctvom obchodnej verejnej súťaže, Zmluvné strany spoločne pripravia a vzájomne si odsúhlasia podmienky súťaže a zároveň zástupca Objednávateľa bude členom komisie, ktorá bude vyberať najvhodnejší návrh predložený v obchodnej verejnej súťaži. Dopravca a Objednávateľ zverejnia výzvu na podávanie návrhov a podmienky súťaže na webovom sídle Objednávateľa a pokiaľ to Objednávateľ uzná za potrebné aj na iných miestach alebo v médiách s celoslovenskou či regionálnou pôsobnosťou.

**Článok 7**

**ZÁKLADNÉ POVINNOSTI DOPRAVCU PRI POSKYTOVANÍ SLUŽBY**

7.1 Dopravca je povinný poskytovať Službu:

1. v súlade so svojimi záväzkami, ktoré vyplývajú z **Ponuky Dopravcu,** ktorá tvorí **Prílohu č. 2** Zmluvy, ako aj v súlade so súťažnými podkladmi a podmienkami v Procese verejného obstarávania;
2. v súlade s požiadavkami, stanovenými v **Technických a prevádzkových štandardoch ŽSK,** ktorých znenie v čase uzavretia Zmluvy tvorí **Prílohu č. 4** Zmluvy. Zmluvné strany sa dohodli, že Objednávateľ nie je oprávnený po dobu trvania Zmluvy Technické a prevádzkové štandardy ŽSK (ďalej aj len ako **„TPŠ“**), ktoré tvoria Prílohu č. 4 Zmluvy jednostranne aktualizovať.Za nedodržanie Technických a prevádzkových štandardov ŽSK si môže Objednávateľ uplatniť voči Dopravcovi zmluvnú pokutu v súlade so **Sadzobníkom zmluvných pokút**, ktorý je súčasťou Prílohy č. 4 - **Technických a prevádzkových štandardov ŽSK.**
3. podľa aktuálne schválených **Cestovných poriadkov**;
4. v súlade **s  aktuálne platným Cenníkom cestovného ŽSK pre pravidelnú prímestskú dopravu** vydaným Objednávateľom **a v prípade zavedenie integrovanej tarify v súlade s Tarifou IDS ŽSK** vydanou Organizátorom.  V čase uzatvárania tejto Zmluvy Cenník cestovného ŽSK pre pravidelnú prímestskú dopravu tvorí **Prílohu č. 5**  Zmluvy. Zmluvné strany sa dohodli, že Objednávateľ a v prípade zavedenia integrovanej tarify Organizátor je oprávnený po dobu trvania Zmluvy Cenník cestovného ŽSK pre pravidelnú prímestskú dopravu, ktorý tvorí Prílohu č. 5 Zmluvy jednostranne aktualizovať. Aktualizované znenie Objednávateľ a po zavedení integrovanej tarify Tarifu IDS ŽSK Organizátor písomne oznámi Dopravcovi vopred, aspoň jeden kalendárny mesiac pred plánovaným zavedením zmeny. Aktualizované znenie je pre Dopravcu záväzné, od termínu zavedenia zmeny stanoveného Objednávateľom alebo Organizátorom v písomnom oznámení. Dopravca je povinný takú zmenu Cenníka cestovného ŽSK pre pravidelnú prímestskú dopravu a/alebo Tarify IDS ŽSK akceptovať a podľa toho upraviť svoju Tarifu Dopravcu a Prepravný poriadok Dopravcu;
5. v súlade so **Prepravným poriadkom Dopravcu**, ktorého znenie v čase uzavretia Zmluvy tvorí **Prílohu č. 7** Zmluvy a v súlade s **Tarifou Dopravcu**, ktorej znenie v čase uzavretia Zmluvy tvorí **Prílohu č. 6.** Tarifa Dopravcu musí byť v súlade s Cenníkom cestovného ŽSK pre pravidelnú prímestskú dopravu vydaným Objednávateľom a po nadobudnutí účinnosti Tarify IDS ŽSK aj v súlade touto tarifou. Prepravný poriadok Dopravcu musí byť v súlade so záväznými podmienkami Prepravného poriadku IDS ŽSK.

Objednávateľ alebo ním splnomocnený Organizátor je oprávnený po dobu trvania Zmluvy podmienky pre vypracovanie Tarify Dopravcu alebo podmienky pre vypracovanie Prepravného poriadku Dopravcu jednostranne aktualizovať. Aktualizované znenie podmienok pre vypracovanie týchto dokumentov Dopravcu písomne oznámia Dopravcovi vopred, aspoň jeden kalendárny mesiac pred plánovaným zavedením zmeny. Aktualizované znenie je pre Dopravcu záväzné od termínu zavedenia zmeny Objednávateľom, stanoveného Objednávateľom alebo Organizátorom v písomnom oznámení. Dopravca je povinný takú zmenu podmienok pre vypracovanie Tarify Dopravcu a pre vypracovanie Prepravného poriadku Dopravcu plne akceptovať;

1. vozidlami, ktorých **priemerný vek** nesmie, po  **celú dobu poskytovania Služby prekročiť nasledujúce hodnoty:**

|  |  |  |  |
| --- | --- | --- | --- |
| **Rok poskytovania služby** | **Priemerný vek** | **Rok poskytovania služby** | **Priemerný vek** |
| **1 rok** | **6** | **6 rok** | **7** |
| **2 rok** | **6** | **7 rok** | **8** |
| **3 rok** | **6** | **8 rok** | **9** |
| **4 rok** | **6** | **9 rok** | **10** |
| **5 rok** | **6** | **10 rok** | **11** |

Pričom Vek žiadneho vozidla používaného počas poskytovania Služby, teda Základného ani Zálohového nesmie presiahnuť 12 rokov.

1. v súlade s technickými normami SR a EÚ, ako aj v súlade so všeobecne záväznými právnymi predpismi, najmä zákonom č. 56/2012 Z. z. o cestnej doprave v znení neskorších predpisov a súvisiacimi vykonávacími predpismi a vyhláškami;
2. v súlade so Zmluvou s Organizátorom a jej prílohami;
3. v súlade s pravidlami časovej nadväznosti Spojov a s pravidlami ich dodržiavania, ktoré budú Dopravcovi primerane vopred oznámené Objednávateľom a to v prípade Autobusových liniek, ktoré budú v priebehu trvania tejto Zmluvy integrované so spojmi železničnej dopravy a/alebo mestskej hromadnej dopravy;
4. v súlade s ďalšími povinnosťami, ktoré pre Dopravcu vyplývajú z tejto Zmluvy alebo so Zmluvy medzi Dopravcom a Organizátorom.

7.2 V prípade rozporu medzi požiadavkami obsiahnutými v dokumentoch, na ktoré odkazuje bod 7.1 Zmluvy, je Dopravca povinný splniť prísnejšiu požiadavku. Objednávateľ a/alebo Organizátor je oprávnený kontrolovať u Dopravcu plnenie týchto povinností a Dopravca je povinný takúto kontrolu strpieť a poskytnúť Objednávateľovi k takej kontrole potrebnú súčinnosť. Na vykonanie kontroly zo strany Objednávateľa sa primerane použijú ustanovenia tejto zmluvy o vykonávaní kontroly štvrťročného zúčtovania; tým nie je dotknuté oprávnenie Objednávateľa ako dopravného správneho orgánu vykonať aj kontrolu alebo odborný dozor podľa a v zmysle zákona č. 56/2012 Z. z. o cestnej doprave v znení neskorších predpisov.

7.3 Dopravca je povinný bezodkladne informovať Objednávateľa o akýchkoľvek zmenách v zložení vozidlového parku a jeho výbave, určenej pre poskytovanie Služby podľa tejto Zmluvy, najmä o všetkých skutočnostiach, ktoré by mohli mať vplyv na plnenie povinností podľa tejto Zmluvy alebo ktoré by mohli znamenať duplicitné financovanie z verejných zdrojov. Poskytnutie pomoci z verejných zdrojov (štátny rozpočet, rozpočet EÚ, rozpočet územnej samosprávy) písomne oznámi Dopravca bez zbytočného odkladu, najneskôr do 10-tich pracovných dní od uzavretia zmluvy o poskytnutí pomoci medzi Dopravcom a poskytovateľom pomoci na predpísanom formulári, ktorý tvorí **Prílohu č. 11** Zmluvy. Za zmluvu o poskytnutí pomoci sa na tento účel považuje najmä: zmluva o poskytnutí dotácie, zmluva o poskytnutí nenávratného finančného príspevku alebo akékoľvek iné čerpanie verejnej pomoci, štátnej pomoci alebo pomoci de minimis, aj keby sa dialo bez uzavretia osobitnej písomnej zmluvy medzi Dopravcom a poskytovateľom pomoci.

7.4 Dopravca je povinný po celú dobu trvania Zmluvy pri poskytovaní Služby mať platné a účinné všetky potrebné povolenia a licencie na prevádzkovanie Autobusových liniek na príslušných Spojoch, a v prípade potreby o príslušné povolenia a/alebo licencie na príslušnom Dopravnom správnom orgáne riadne a včas požiadať.

7.5 V prípade, že Dopravca získa informáciu, že bude v určitý deň vyhlásený štrajk alebo výluka podľa zákona o kolektívnom vyjednávaní, alebo podľa iných predpisov, ktorou bude, alebo môže byť dotknuté plnenie tejto zmluvy, je Dopravca povinný o tejto skutočnosti bezodkladne informovať Objednávateľa. Dopravca je povinný minimalizovať dopady štrajku alebo výluky na plnenie tejto Zmluvy a súčasne je povinný postupovať pri riešení situácie v maximálnej súčinnosti s Objednávateľom. Dopravca je povinný v maximálnom možnom rozsahu, ktorý je po ňom možné spravodlivo požadovať, zaistiť plnenie Služby v deň štrajku alebo výluky vlastným Používanými vozidlami alebo prostredníctvom náhradných dopravcov.

7.6 Dopravca je povinný zabezpečovať dopravu na ním prevádzkovaných Autobusových linkách v súlade s podmienkami tejto Zmluvy. Dopravca je povinný zabezpečovať prevádzku v súlade s aktuálne schválenými Cestovnými poriadkami, odsúhlasenými obehmi vozidiel a dohodnutými kategóriami vozidiel s Objednávateľom. Dopravca je povinný dodržiavať podmienky, vyplývajúce z Technických a prevádzkových štandardov ŽSK.

7.7 Dopravca nie je oprávnený sám, bez predchádzajúceho výslovného pokynu alebo súhlasu Objednávateľa meniť obsah Cestovných poriadkov, počet Základných a Záložných vozidiel a kategórie vozidiel. Dopravca nie je rovnako oprávnený sám, bez predchádzajúceho výslovného pokynu alebo súhlasu Objednávateľa meniť Tarifu Dopravcu a/alebo Cenník cestovného ŽSK a Prepravný poriadok Dopravcu.

7.8 Dopravca je povinný dbať pri plnení predmetu Zmluvy na ochranu životného prostredia a dodržiavať platné technické, bezpečnostné, zdravotné, hygienické a iné predpisy, vrátane predpisov týkajúcich sa ochrany životného prostredia.

7.9 Dopravca je povinný zabezpečiť po dobu poskytovania Služby funkčnosť odbavovacích a predajných zariadení Základných a Záložných vozidiel a funkčnosť všetkých ostatných zariadení vyplývajúcich Dopravcovi z Technických a prevádzkových štandardov.

7.10 Dopravca je povinný zabezpečiť po dobu poskytovania Služby **prevádzkovú zálohu** vozidiel pre efektívne a plynulé zabezpečenie poskytovania dopravných služieb, ktorá je Dopravcom **tvorená min. 8 % z celkového počtu Základných vozidiel.**

7.11 Dopravca sa zaväzuje, že Základné vozidlá a Záložné vozidlá, ktoré sú určené na plnenie tejto Zmluvy, nebude sám alebo prostredníctvom tretích osôb používať na prevádzkovanie akejkoľvek inej osobnej dopravy prevádzkovanej na komerčnom základe alebo ako službu vo verejnom záujme, pokiaľ sa s Objednávateľom na základe osobitnej písomnej dohody nedohodne inak, alebo pokiaľ z článku 5 bodu 5.16 tejto Zmluvy nevyplýva inak.

7.12 Dopravca uzavretím tejto Zmluvy a na obdobie trvania tejto Zmluvy bezodplatne poskytuje Objednávateľovi alebo ním určeným tretím osobám celý vnútorný priestor, ako aj celú vonkajšiu plochu všetkých Základných vozidiel a Záložných vozidiel, ktoré sú určené na plnenie tejto Zmluvy, na umiestňovanie reklamy. Za týmto účelom sa Dopravca zaväzuje strpieť umiestnenie tejto reklamy zo strany Objednávateľa alebo ním určených tretích osôb a poskytnúť Objednávateľovi alebo ním určeným tretím osobám všetku potrebnú súčinnosť, najmä je povinný pristaviť vozidlo na výzvu Objednávateľa alebo ním určenej tretej osoby, umožniť vstup do vozidla, ako aj do priestoru, v ktorom Dopravca parkuje vozidlá za účelom umiestnenia alebo odstránenia reklamy. V prípade, ak bude chcieť Dopravca umiestniť vlastnú reklamu a/alebo reklamu Objednávateľa alebo Organizátora propagujúcu Služby poskytované podľa tejto Zmluvy na Základné vozidlá a Záložné vozidlá, ktoré sú určené na plnenie tejto Zmluvy, a to sám sám alebo prostredníctvom tretích osôb, musí požiadať vopred o písomný súhlas Objednávateľa.

7.13 V súvislosti s osadením označníkov Dopravcom sa zmluvné strany výslovne dohodli, že všetky označníky inštalované Dopravcom na základe tejto zmluvy budú ku dňu jej ukončenia prevedené do vlastníctva Objednávateľa za cenu 1,- € bez DPH/ks. Dopravca sa zaväzuje, že počas trvania tejto Zmluvy nepredá označníky a prípadné elektronické tabule inej osobe, ako Objednávateľovi.

**Článok 8**

**POVINNOSTI DOPRAVCU PRED NÁSTUPOM NA AUTOBUSOVÉ LINKY**

8.1 V rámci súčinnosti na uzavretie zmluvy v Procese verejného obstarávania Dopravca Objednávateľovi hodnoverne preukázal zabezpečenie všetkých budúcich Základných a Záložných vozidiel (napr. zmluva o budúcej kúpnej zmluve, zoznam vlastnených vozidiel, zmluva o budúcej leasingovej zmluve alebo iný obdobný doklad ) v súlade s Prílohou č. 12 Zmluvy Koncepcia zloženia vozidlového parku. Najneskôr do 30 dní od uzavretia Zmluvy sa Dopravca zaväzuje, že Objednávateľovi predloží aj úradne overenú kópiu záväznej objednávky potvrdenej dodávateľom/výrobcom na nákup/výrobu nových vozidiel spolu s úradne overenou kópiou kúpnej zmluvy alebo leasingovej zmluvy, alebo inej obdobnej zmluvy, alebo iný obdobný doklad pre použitie jazdených vozidiel alebo zoznam vlastnených vozidiel alebo kombináciu týchto dokladov v súlade s Prílohou č. 12 Zmluvy Koncepcia zloženia vozidlového parku. Zo všetkých predložených dokladov musí bez pochybností vyplývať, že Dopravca bude mať ku dňu začatia poskytovania Služby zabezpečený potrebný počet všetkých Základných vozidiel a potrebný počet všetkých Záložných vozidiel.

8.2 V súlade so zákonom č. 56/2012 Z. z. o cestnej doprave v znení neskorších predpisov a jeho vykonávacích právnych predpisov riadne podá na príslušný Dopravný správny orgán návrh na začatie konania o udelenie príslušných dopravných licencií spolu s návrhom Cestovných poriadkov na rozhodnutie a schválenie; najneskôr 60 (šesťdesiat) kalendárnych dní pred začatím poskytovania Služby.

8.3 Zmluvné strany sa formou akceptácie písomného návrhu jednej Zmluvnej strany druhou Zmluvnou stranou dohodnú na výbere Odborného experta v zmysle bodu 5.12 Zmluvy po nadobudnutí účinnosti Zmluvy, najneskôr 60 (šesťdesiat) kalendárnych dní pred začatím poskytovania Služby. V prípade, ak sa Zmluvné strany v lehote podľa predchádzajúcej vety na Odbornom expertovi nedohodnú, Odborného experta určí lós. Losovať sa bude z dvoch odborne spôsobilých kandidátov pričom každá Zmluvná strana navrhne jedného kandidáta. Navrhnutý kandidát musí byť odborníkom v oblasti tvorby cestovných poriadkov a obehov, ktorý má minimálne 5 ročnú prax v oblasti tvorby cestovných poriadkov a obehov pre autobusovú dopravu vo verejnom záujme a ktorý sa priamo podieľal (či už ako dodávateľ alebo zamestnanec) na tvorbe cestovných poriadkov a obehov pre prímestskú autobusovú dopravu na území Slovenskej republiky alebo Českej republiky. Tieto kvalifikačné predpoklady musí navrhujúca strana preukázať životopisom kandidáta a referenciou. Pokiaľ sa strany nedohodnú na tom, kto bude z dvoch kandidátov losovať, losovať bude štatutárny orgán Objednávateľa. Pokiaľ niektorá zo strán nepredloží kandidáta, platí, že Odborným expertom sa stáva predložený kandidát druhej strany. Zmluvné strany nemôžu navrhnúť kandidáta, ktorý je v zamestnaneckom alebo obdobnom vzťahu alebo je/bol dodávateľom k Zmluvnej strane, ktorá kandidáta navrhuje, ani k inému subjektu, ktorý je s touto Zmluvnou stranou majetkovo, personálne alebo inak prepojený.

8.4 Dopravca je povinný najneskôr 6 (šesť) mesiacov pred začatím poskytovania Služby oznámiť Objednávateľovi budúce umiestnenie vozidlového parku.

8.5 Organizátor bude plnenie jednotlivých povinností Dopravcom pred začatím poskytovania Služby, ktoré pre Dopravcu vyplývajú zo Zmluvy medzi Dopravcom a Organizátorom oznamovať Objednávateľovi priebežne, a to predložením písomného protokolu od Organizátora alebo potvrdením/vyjadrením Organizátora o splnení/nesplnení povinnosti.

**Článok 9**

**INTEGRÁCIA A ORGANIZÁCIA DOPRAVY**

9.1 Dopravca je oboznámený a výslovne súhlasí s tým, že Objednávateľ je oprávnený písomne splnomocniť Organizátora výkonom vybraných práv, povinností a činností, ktoré pre Objednávateľa vyplývajú z tejto Zmluvy. Objednávateľ písomne oznámi Dopravcovi rozsah splnomocnenia Organizátora konať v mene a na účet Objednávateľa a Dopravca sa zaväzuje takéto oznámenie akceptovať a vo veci ďalej konať priamo s Organizátorom. Objednávateľ si vyhradzuje právo v splnomocnení určiť, o ktorých úkonoch alebo činnostiach vykonaných Organizátorom má byť po ich vykonaní vyrozumený, alebo ktoré úkony alebo činnosti Organizátora podliehajú pred ich vykonaním predchádzajúcemu súhlasu Objednávateľa. Písomné splnomocnenie Objednávateľa pre Organizátora môže mať podobu plnej moci a/alebo príkaznej a/alebo mandátnej zmluvy.

9.2 Ustanovením bodu 9.1 Zmluvy nie sú dotknuté kompetencie Organizátora vykonávať samostatne tie práva a povinnosti, ktoré pre Organizátora vyplývajú zo Zmluvy medzi Dopravcom a Organizátorom v znení jej neskorších zmien alebo zo Spoločenskej zmluvy o založení Organizátora v znení jej neskorších zmien; tieto činnosti vykonáva Organizátor bez osobitného písomného splnomocnenia od Objednávateľa vystaveného v zmysle bodu 9.1 Zmluvy.

**Článok 10**

**SUBDODÁVATELIA**

* 1. Zoznam subdodávateľov Dopravcu známych v čase uzavretia zmluvy je uvedený **v Prílohe č. 8** Zmluvy - **Zoznam subdodávateľov**.
  2. Pri poskytovaní časti Služby podľa tejto Zmluvy subdodávateľom má Dopravca zodpovednosť, akoby plnenie vykonával sám, tým nie je dotknuté ustanovenie bodu 10. 8 Zmluvy. Ak z tejto Zmluvy vyplýva pre Dopravcu určitá povinnosť, je Dopravca povinný zabezpečiť jej splnenie aj vo vzťahu ku každému subdodávateľovi a/alebo zo strany každého subdodávateľa v rámci ním vykonávanej subdodávky.
  3. Dopravca je povinný oznámiť Objednávateľovi bez zbytočného odkladu akúkoľvek zmenu údajov o každom subdodávateľovi. V prípade, ak táto zmena má vplyv aj na udelenú dopravnú licenciu, tak Dopravca je povinný riadne a včas požiadať príslušný Dopravný správny orgán o zmenu udelenej dopravnej licencie.
  4. Pravidlá pre zmenu subdodávateľov počas trvania Zmluvy:

Dopravca je povinný najneskôr 60 (šesťdesiat) kalendárnych dní pred dňom, ktorý predchádza dňu v ktorom má nastať zmena subdodávateľa:

1. písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, podiel subdodávky vo vzťahu k celkovému počtu Autobusových liniek, predmet subdodávky (označenie Autobusových liniek, ktoré má prevádzkovať subdodávateľ) a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia;
2. riadne podať na príslušný Dopravný správny orgán návrh na zmenu udelenej dopravnej licencie na tie Autobusové linky, ktoré majú byť prevádzkované subdodávateľom.
   1. Za subdodávateľa sa na účely tejto Zmluvy považuje aj vykonávajúci dopravca v zmysle § 10 ods. 7 zákona č. 56/2012 Z. z. o cestnej doprave v znení neskorších predpisov.

10.6 Ak nový subdodávateľ má povinnosť zapisovať sa do registra partnerov verejného sektora, takýto subdodávateľ musí byť zapísaný v registri partnerov verejného sektora v zmysle zákona č. 315/2016 Z. z.. Nový subdodávateľ musí spĺňať podmienky udelenej dopravnej licencie podľa § 10 ods. 3 a 4 zákona č. 56/2012 Z. z. o cestnej doprave v znení neskorších predpisov.

10.7 Obdobne ako pri zmene subdodávateľa postupujú zmluvné strany aj vtedy, ak potreba zabezpečiť časť Služby podľa tejto Zmluvy subdodávateľom nastane u Dopravcu až po uzavretí Zmluvy**.**

* 1. Dopravca môže poveriť vykonaním časti Služieb podľa tejto Zmluvy len tých subdodávateľov, ktorí sú uvedení v Zozname subdodávateľov, ktorý tvorí Prílohu č. 8 Zmluvy v znení prípadných neskorších písomných oznámení o zmene subdodávateľa alebo o doplnení nového subdodávateľa; to všetko pod podmienkou, že príslušný Dopravný správny orgán právoplatne povolí zmenu udelenej dopravnej licencie spočívajúcu v zmene spôsobu jej prevádzkovania využitím vykonávajúceho dopravcu alebo subdodávateľa. Dopravca je povinný obsluhovať min. 75 % zo všetkých Autobusových liniek vlastnými kapacitami.
  2. V prípade, ak ide o osobu, ktorej kapacitami Dopravca v Procese verejného obstarávania preukázal technickú alebo odbornú spôsobilosť, táto osoba poskytne svoje kapacity počas celého trvania tejto Zmluvy. Dopravca je povinný na vyzvanie Objednávateľa preukázať najneskôr do 10-tich dní, že vykonáva činnosti prostredníctvom osoby, ktorej kapacitami preukázal v Procese verejného obstarávania technickú alebo odbornú spôsobilosť. V prípade, ak z dôvodu hodného osobitného zreteľa nastane potreba zmeniť osobu, ktorej kapacitami Dopravca v Procese verejného obstarávania preukázal technickú alebo odbornú spôsobilosť, je Dopravca povinný preukázať Objednávateľovi, že nová osoba spĺňa všetky požiadavky, ktoré vyžadoval Objednávateľ v Procese verejného obstarávania voči pôvodnej osobe.

**Článok 11**

**SPOLOČNÉ USTANOVENIA**

11.1 Dopravca je povinný viesť úplnú a prehľadnú evidenciu nákladov a výnosov z poskytovania Služby podľa tejto Zmluvy oddelene od evidencie nákladov a výnosov z ostatných poskytovaných dopravných služieb alebo iných vykonávaných činností. Dopravca je za týmto účelom povinný viesť oddelené účtovníctvo.

11.2 Dopravca je oprávnený použiť Príspevok len na úhradu plnenia záväzku poskytovať Službu podľa tejto Zmluvy, okrem časti Príspevku na časť ceny za Zisk.

11.4 Dopravca je povinný strpieť výkon kontroly a vytvoriť podmienky pre kontrolu plnenia povinností Dopravcu podľa tejto Zmluvy a/alebo kontrolu použitia Príspevku. Kontrolu môže vykonať Objednávateľ najmä prostredníctvom zamestnancov odboru dopravy, Organizátora a jeho zamestnancov, Útvaru hlavného kontrolóra Žilinského samosprávneho kraja, komisie Zastupiteľstva alebo iných osôb splnomocnených Objednávateľom napr. audítor. Kontrolu môžu vykonať aj iné príslušné kontrolné orgány SR alebo EÚ v rozsahu svojej kompetencie.

11.5 Dopravca sa zaväzuje, že poskytne požadovanú súčinnosť pri administratívnej finančnej kontrole a kontrole na mieste v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, ako aj že sa podrobí akejkoľvek inej kontrole vykonávanej podľa platných právnych predpisov SR a EÚ.

11.6 Dopravca nie je oprávnený jednostranne započítavať akékoľvek pohľadávky z tejto Zmluvy voči pohľadávkam Objednávateľa, ani nie je oprávnený bez predchádzajúceho písomného súhlasu Objednávateľa postúpiť (scudziť) akékoľvek pohľadávky z tejto Zmluvy alebo ich založiť alebo inak zaťažiť v prospech tretích osôb.

11.7 Objednávateľ si vyhradzuje právo pozastaviť platbu akejkoľvek mesačnej Zálohy alebo Doplatku v prípade, ak zo strany Dopravcu dôjde k takým porušeniam Zmluvy, ktoré oprávňujú Objednávateľa odstúpiť od Zmluvy alebo vypovedať Zmluvu. Tým nie je dotknutý nárok Objednávateľa na uplatnenie zmluvných pokút alebo náhradu škody.

11.8 Dopravca sa zaväzuje písomne informovať Objednávateľa o prijatí akejkoľvek investičnej dotácie/finančného príspevku zo strany orgánov verejnej moci alebo správy a/alebo Európskej únie a jej výške vo vzťahu k plneniu tejto Zmluvy. Poskytnutie pomoci z verejných zdrojov (štátny rozpočet, rozpočet EÚ, rozpočet územnej samosprávy) písomne oznámi Dopravca bez zbytočného odkladu, najneskôr do 10-tich pracovných dní od uzavretia zmluvy o poskytnutí pomoci medzi Dopravcom a poskytovateľom pomoci na predpísanom formulári, ktorý tvorí **Prílohu č. 11** Zmluvy. Za zmluvu o poskytnutí pomoci sa na tento účel považuje najmä: zmluva o poskytnutí dotácie, zmluva o poskytnutí nenávratného finančného príspevku alebo akékoľvek iné čerpanie verejnej pomoci, štátnej pomoci alebo pomoci de minimis, aj keby sa dialo bez uzavretia osobitnej písomnej zmluvy medzi Dopravcom a poskytovateľom pomoci.

11.9 Dopravca berie na vedomie, že informácie získané pri plnení tejto Zmluvy a v súvislosti s ňou, ktoré sú obchodným tajomstvom v zmysle § 17 ods. 1 Obchodného zákonníka alebo sú dôvernými informáciami, je Objednávateľ oprávnený sprístupniť tretím osobám v súlade s príslušnými právnymi predpismi ako napríklad zákon o slobode informácií, Nariadenie 1370/2007, zákon o cestnej doprave. Také poskytnutie informácií nie je porušením obchodného tajomstva ani dôvernosti informácií. Pre vylúčenie pochybností platí, že Objednávateľ je oprávnený sprístupniť informácie, ktoré sú obchodným tajomstvom, ako aj dôverné informácie Dopravcu svojim zamestnancom, Organizátorovi a jeho zamestnancom ako aj externým dodávateľom Objednávateľa alebo Organizátora, ktorí poskytujú Objednávateľovi alebo Organizátorovi poradenstvo vo veciach prímestskej autobusovej dopravy.

**Článok 12**

**ZMLUVNÉ POKUTY**

12.1 Zmluvné strany sa dohodli, že za porušenie povinnosti Dopravcu začať riadne poskytovať Službu v lehote podľa bodu 5.1 písm. a) Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **66 000 EUR** (slovom: šesťdesiatšesť tisíc eur) za každý deň omeškania Dopravcu s riadnym začatím poskytovania Služby. Riadnym poskytovaním Služby sa rozumie vypravenie všetkých spojov autobusových liniek podľa schváleného cestovného poriadku.

12.2 Zmluvné strany sa dohodli, že za porušenie niektorej povinnosti Dopravcu uvedenej v bode 5.8 Zmluvy a/alebo uvedenej v bode 5.15 písm. c) Zmluvy a/alebo uvedenej v bode 17.2 Zmluvy a/alebo uvedenej v Článku 13 Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **15 000 EUR** (slovom: päťnásťtisíc eur) za každý deň omeškania Dopravcu so splnením povinnosti.

12.3 Zmluvné strany sa dohodli, že za porušenie povinností určených v Technických a prevádzkových štandardov ŽSK, ktoré sú špecifikované **v Prílohe č. 4** Zmluvy - **Technické a prevádzkové štandardy ŽSK**, je Objednávateľ oprávnený požadovať od Dopravcu zaplatenie zmluvnej pokuty vo výške podľa **Sadzobníka zmluvných pokút**, ktorý tvorí súčasť Technických a prevádzkových štandardov ŽSK ako **Príloha č. 4** Zmluvy**.**

12.4 Zmluvné strany sa dohodli, že ak Dopravca pred začatím poskytovania Služby riadne a včas nesplní niektorú povinnosť, ktorá pre neho vyplýva z Článku 8 Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **50 000 EUR** (slovom: päťdesiattisíc eur) za každý deň omeškania Dopravcu so splnením povinnosti.

12.5 Zmluvné strany sa dohodli, že ak Dopravca poruší pravidlá dohodnuté v článku 10 Zmluvy pri zmene subdodávateľa alebo pri doplnení nového subdodávateľa, je Objednávateľ oprávnený požadovať od Dopravcu zaplatenie zmluvnej pokuty vo výške **15 000 EUR** (slovom: pätnásťtisíc eur) za každý mesiac trvania každého prípadu porušenia.

12.6 Zmluvné strany sa dohodli, že ak Dopravca poruší niektorú povinnosť, ktorá pre neho vyplýva z článku 11 Zmluvy a/alebo z bodu 7.1 písm. d) Zmluvy a/alebo z bodu 7.1 písm. e) Zmluvy a/alebo z bodu 7.3 Zmluvy a/alebo z bodu 7.12 Zmluvy a/alebo z bodu 7.13 Zmluvy a/alebo z Článku 6 Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **15 000 EUR** (slovom: pätnásťtisíc eur) za každý jednotlivý prípad porušenia a to aj opakovane, až kým na základe výzvy Objednávateľa a v lehote ním určenej nedôjde k splneniu konkrétnej povinnosti.

12.7 Zmluvné strany sa dohodli, že ak právoplatným rozhodnutím Protimonopolného úradu SR bude konštatované, že Dopravca sa pri získaní zákazky, ktorej výsledkom je táto zmluva, dopustil kolúzneho správania alebo v prípade, ak Dopravca iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž, je Objednávateľ oprávnený požadovať od Dopravcu zaplatenie jednorazovej zmluvnej pokuty **vo výške zodpovedajúcej celkovej ročnej hodnote ponuky Dopravcu uvedenej v Prílohe č. 2 - Ponuka Dopravca.**

12.8 Zmluvné strany sa dohodli, že za porušenie povinnosti Dopravcu podľa bodu 7.11 Zmluvy a/alebo podľa poslednej vety bodu 7.12 Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **50 000 EUR** (slovom: päťdesiattisíc eur) za každý čo aj začatý deň a za každé vozidlo, ktoré bolo použité v rozpore s bodom 7.11 Zmluvy a/alebo s poslednou vetou bodu 7.12 Zmluvy.

12.9 Zmluvná pokuta je splatná do 30 kalendárnych dní od doručenia výzvy Objednávateľa na jej zaplatenie.

12.10 Zaplatenie zmluvnej pokuty nezbavuje Dopravcu záväzku splniť dotknutú povinnosť.

12.11 Dohodnutím a zaplatením zmluvnej pokuty nie je dotknuté právo Objednávateľa na náhradu spôsobenej škody v celom rozsahu v zmysle Obchodného zákonníka.

12.12 Kumulácia zmluvných pokút nie je vylúčená.

12.13 Dopravca nie je povinný zaplatiť zmluvnú pokutu, ak sú dané okolnosti vylučujúce zodpovednosť v zmysle zákona č. 513/1991 Zb. Obchodný zákonník v znení neskorších predpisov. Dopravca môže požiadať Objednávateľa o odpustenie zmluvnej pokuty alebo jej časti, ak k porušeniu povinnosti Dopravcu došlo z dôvodov vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie, povodeň, zosuv pôdy) alebo v nepredvídateľnej ľudskej činnosti (napr. štrajk, občianske nepokoje, vojna, epidémia, pandémia, protiepidemiologické opatrenia).

**Článok 13**

**POISTENIE A BANKOVÁ ZÁRUKA**

* 1. Dopravca je povinný mať po celú dobu poskytovania Služby uzavreté platné povinné zmluvné poistenie zodpovednosti za škodu spôsobenú prevádzkou motorového vozidla podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov.
  2. Dopravca sa zaväzuje odovzdať Objednávateľovi v rámci súčinnosti na uzavretie zmluvy v Procese verejného obstarávania neodvolateľnú a nepodmienenú bankovú záruku na zabezpečenie plnenia Zmluvy a na zabezpečenie plnenia Zmluvy medzi Dopravcom a Organizátorom splatnú na prvé požiadanie a bez námietok na dobu platnosti uvedenú v bode 13.5 Zmluvy (ďalej len ako **„Banková záruka“**) a to v nasledujúcej výške:

1. od uzavretia Zmluvy do uplynutia prvých dvanástich kalendárnych mesiacov po začatí poskytovania Služby vo výške **1 500 000 EUR** (slovom: jeden milión päťstotisíc eur),
2. po uplynutí prvých dvanástich kalendárnych mesiacov po začatí poskytovania Služby na ďalšie obdobie trvania Zmluvy vo výške **750 00 EUR** (slovom: sedemstopäťdesiat tisíc eur).
   1. Zo záručnej listiny vystavenej bankou musí vyplývať, že Banková záruka slúži na zabezpečenie splnenia povinností Dopravcu vyplývajúcich z tejto Zmluvy, ako aj na zabezpečenie splnenia povinností Dopravcu vyplývajúcich zo Zmluvy medzi Dopravcom a Organizátorom alebo s touto Zmluvou a/alebo so Zmluvou medzi Dopravcom a Organizátorom súvisiacich, vrátane nárokov Objednávateľa a/alebo Organizátora na zaplatenie zmluvnej pokuty, náhrady škody, úrokov z omeškania alebo nárokov vzniknutých ako dôsledok odstúpenia od Zmluvy alebo vypovedania Zmluvy. Zo záručnej listiny vystavenej bankou musí vyplývať, že banka uspokojí nároky Objednávateľa a Organizátora za Dopravcu, ak Objednávateľ a/alebo Organizátor uplatní nárok na zaplatenie a požiada banku o čerpanie peňažných prostriedkov z Bankovej záruky.
   2. Povinnosť Dopravcu podľa bodu 13.2. Zmluvy sa považuje za splnenú aj zložením finančných prostriedkov v požadovanej výške na účet Objednávateľa. Objednávateľ vráti takto zložené prostriedky resp. zostatok Dopravcovi po uplynutí 5 (piatich) mesiacov po skončení účinnosti Zmluvy.
   3. Povinnosť Dopravcu mať zabezpečené splnenie svojich záväzkov z tejto Zmluvy a zo Zmluvy medzi Dopravcom a Organizátorom Bankovou zárukou trvá od uzavretia Zmluvy počas celého obdobia trvania Zmluvy a končí uplynutím 5 (piatich) mesiacov po skončení  účinnosti Zmluvy (**doba platnosti Bankovej záruky**).
   4. Banková záruka zanikne uplynutím doby platnosti, ak si Objednávateľ alebo Organizátor do uplynutia doby platnosti neuplatnili svoje nároky voči banke vyplývajúce z vystavenej záručnej listiny.

13.7 V prípade, ak hodnota Bankovej záruky v dôsledku jej čerpania klesne na 70 % výšky podľa bodu 13.2 Zmluvy, Dopravca je povinný doplniť Bankovú záruku tak, aby jej výška dosiahla hodnotu uvedenú v bode 13.2 Zmluvy.

**Článok 14**

**KOMUNIKÁCIA ZMLUVNÝCH STRÁN A KONTAKTNÉ OSOBY**

* 1. Zmluvné strany sa dohodli, že komunikácia Zmluvných strán podľa tejto Zmluvy bude s výnimkou prípadov uvedených v bode 14.2 Zmluvy prebiehať v slovenskom alebo českom jazyku nasledovne: v písomnej forme a to buď v listinnej podobe alebo elektronickej podobe a bude doručovaná druhej Zmluvnej strane niektorým z týchto spôsobov:

1. osobne,
2. poštou alebo kuriérom ako doporučená zásielka,
3. do elektronickej schránky ako elektronický dokument, ktorý sa doručuje do vlastných rúk
4. prostredníctvom elektronickej pošty (e-mailom).
   1. Zmluvné strany sa dohodli, že tieto dokumenty:
5. Pokyn Objednávateľa podľa bodu 5.8 Zmluvy alebo akýkoľvek iný Pokyn Objednávateľa, ktorým sa menia cestovné poriadky,
6. dokumenty definované v bode 5.12 Zmluvy (obehy vozidiel) a dokumenty definované v bode 5.13 Zmluvy (kategórie vozidiel),
7. mesačné Výkazy výkonov, Výkazy tržieb a iných výnosov, Prehľad vozidlového parku a formulár štvrťročného zúčtovania Dopravcu,
8. oznámenie Objednávateľa o začatí kontroly, námietky Dopravcu proti návrhu protokolu o výsledku kontroly,
9. oznámenia Objednávateľa alebo Organizátora o aktualizácii Prílohy č. 5 podľa článku 7 Zmluvy,
10. oznámenia Dopravcu o zmene alebo doplnení subdodávateľa alebo o zmene údajov o subdodávateľovi - aktualizácia Prílohy č. 8 podľa článku 10 Zmluvy,
11. oznámenie Objednávateľa o rozsahu splnomocnenia Organizátora konať v mene a na účet Objednávateľa v zmysle bodu 9.1 Zmluvy,
12. oznámenie o zmene identifikačných údajov uvedených v článku 1 Zmluvy alebo oznámenie o zmene kontaktných osôb uvedených v článku 14 Zmluvy,
13. dokumenty, ktorými zaniká právny vzťah založený touto Zmluvou,
14. návrh na menovanie Odborného experta v zmysle bodu 5.12 Zmluvy a jeho akceptácia/neakceptácia druhou Zmluvnou stranou,
15. žiadosť o rokovanie, vrátane príloh v zmysle bodu 6.2 Zmluvy a/alebo žiadosť o zaplatenie nákladov na Cenu práce Vodičov v zmysle aktualizácie časti ceny za “Cenu práce” podľa bodu 6.2.2., ako aj žiadosť o rokovanie v zmysle Článku 17 Zmluvy,
16. prehľad skutočných nákladov na Cenu práce Vodičov (Príloha č. 9 a podklady pre jej uplatnenie),
17. žiadosť Dopravcu o udelenie súhlasu Objednávateľa podľa bodu 7.12 Zmluvy a/alebo dohoda s Objednávateľom v zmysle bodu 7.11 Zmluvy;
18. výzva Objednávateľa na zaplatenie zmluvnej pokuty alebo náhrady škody;

budú vyhotovené v slovenskom jazyku v písomnej forme a to buď v listinnej podobe alebo v elektronickej podobe autorizované v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a budú doručované druhej Zmluvnej strane niektorým z týchto spôsobov:

1. osobne,
2. poštou alebo kuriérom ako doporučená zásielka, ktorá sa doručuje do vlastných rúk,
3. do elektronickej schránky ako elektronický dokument, ktorý sa doručuje do vlastných rúk.
   1. Listinná zásielka sa považuje za doručenú v deň jej prevzatia adresátom. Listinná zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“, a to aj v prípade, ak sa adresát o tom nedozvie.
   2. Elektronická zásielka doručovaná do elektronickej schránky sa považuje za doručenú v deň jej prevzatia adresátom alebo uplynutím úložnej doby stanovenej v zákone o e-governmente, aj keď sa adresát o tom nedozvie.
   3. Elektronická zásielka doručovaná prostredníctvom elektronickej pošty (e-mailom) sa považuje za doručenú v okamihu obdržania potvrdenia o prijatí e-mailu odoslaného na e-mailovú adresu kontaktnej osoby druhej Zmluvnej strany.
   4. **Kontaktná osoba za Objednávateľa:** *(vyplní sa k podpisu zmluvy)*

Meno a priezvisko:

Funkcia/Pozícia:

Telefón:

E-mail:

ID elektronickej schránky: ...................................................

* 1. **Kontaktná osoba za Dopravcu:** *(vyplní sa k podpisu zmluvy)*

Meno a priezvisko:

Funkcia/Pozícia:

Telefón:

E-mail:

ID elektronickej schránky: ...................................................

14.8V prípade, ak počas trvania Zmluvy dôjde k zmene kontaktných osôb uvedených v bode 14.6 alebo 14. 7 Zmluvy, zmenou dotknutá Zmluvná strana sa zaväzuje túto zmenu písomne oznámiť druhej Zmluvnej strane bez zbytočného odkladu, pričom Zmluvné strany neuzatvárajú o takej zmene dodatok k Zmluve.

**Článok 15**

**DOBA TRVANIA ZMLUVY**

15.1 Táto Zmluva nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa [www.zilinskazupa.sk](http://www.zilinskazupa.sk) .

15.2 Táto Zmluva sa uzatvára **na dobu určitú od nadobudnutia účinnosti Zmluvy do uplynutia 120 (stodvadsať) kalendárnych mesiacov od začatia poskytovania Služby.**

15.3 Táto Zmluva sa zrušuje:

1. uplynutím doby, na ktorú bola uzavretá;
2. písomnou dohodou Zmluvných strán a ku dňu v nej uvedenej;
3. uplynutím výpovednej lehoty, ak Objednávateľ alebo Dopravca využije svoje právo Zmluvu vypovedať z dôvodov ďalej uvedených v tejto Zmluve;
4. odstúpením Zmluvnej strany od Zmluvy zo zákonných dôvodov alebo z dôvodov vymedzených tejto Zmluve.
   1. Na účely tejto Zmluvy sa za **podstatné porušenie povinnosti Dopravcu** považuje **najmä:**
5. Dopravca pred začatím poskytovania Služby riadne a včas nesplní niektorú z povinností, ktorá pre neho vyplýva z tejto Zmluvy alebo jej príloh alebo Zo Zmluvy medzi Dopravcom a Organizátorom alebo jej príloh;
6. Dopravca nezačne riadne poskytovať Službu v lehote podľa bodu 5.1 písm. a) Zmluvy. Riadnym poskytovaním Služby sa rozumie vypravenie všetkých spojov autobusových liniek podľa schváleného cestovného poriadku;
7. Dopravca preruší poskytovanie Služby a prerušenie nie je spôsobené dôvodmi vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie) alebo v nepredvídateľnej ľudskej činnosti (napr. štrajk, občianske nepokoje, vojna, epidémia, protiepidemiologické opatrenia). Prerušením poskytovania Služby sa rozumie, ak Dopravca nevypraví čo i len jeden spoj autobusovej linky podľa schváleného cestovného poriadku;
8. Dopravca poruší niektorú povinnosť zo Zmluvy alebo jej príloh a/alebo zo Zmluvy medzi Dopravcom a Organizátorom alebo jej príloh opakovane - dvakrát v priebehu šiestich po sebe nasledujúcich mesiacov;
9. Dopravca napriek výzve Objednávateľa a/alebo Organizátora nezjedná nápravu porušenia povinnosti v lehote určenej Objednávateľom a/alebo Organizátorom;
10. Dopravca poruší niektorú z povinností, ktorá pre neho vyplýva z bodu 5.8 Zmluvy a/alebo z Článku 6 Zmluvy a/alebo z Článku 7 Zmluvy a/alebo z Článku 11 Zmluvy a/alebo z Článku 13 Zmluvy;
11. ďalšie porušenia povinnosti Dopravcu, ktoré označuje táto Zmluva za podstatné alebo z ktorých povahy vyplýva, že sú pre plnenie tejto Zmluvy podstatné.
    1. **Objednávateľ** je oprávnený písomne **vypovedať** túto Zmluvu z nasledujúcich dôvodov:
12. v prípade, ak úhrn zmluvných pokút podľa Článku 12 Zmluvy dosiahne hranicu polovice z výšky Bankovej záruky stanovenej v bode 13.2 Zmluvy;
13. v prípade, ak dôjde k nahradeniu  Dopravcu iným právnym subjektom v rozpore s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
14. v prípade, ak Dopravca podstatne poruší Zmluvu a/alebo Zmluvu medzi Dopravcom a Organizátorom a nezjedná nápravu na základe písomnej výzvy Objednávateľa a v lehote nej určenej, hoci bol v tejto výzve upozornený na možnosť vypovedania Zmluvy.

**Výpovedná lehota** pri výpovedi uplatnenej Objednávateľom je **36 (tridsaťšesť) kalendárnych mesiacov** a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Dopravcovi.

* 1. **Dopravca** je oprávnený písomne **vypovedať** túto Zmluvu z nasledujúcich dôvodov:

1. v prípade, ak je Objednávateľ v omeškaní s úhradou Doplatku, ktorý má podobu nedoplatku Objednávateľa, o viac ako 90 kalendárnych dní po lehote splatnosti;
2. v prípade, ak Objednávateľ v rozpore s touto Zmluvou zmenil rozsah poskytovania Služby oproti Východiskovému rozsahu Služby.

**Výpovedná lehota** pri výpovedi uplatnenej Dopravcom je **36 (tridsaťšesť) kalendárnych mesiacov** a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Objednávateľovi.

15.6 **Objednávateľ** je oprávnený písomne **odstúpiť** od tejto Zmluvy z týchto dôvodov:

1. je splnený niektorý z dôvodov na odstúpenie od zmluvy podľa § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
2. je splnený niektorý z dôvodov na odstúpenie od zmluvy podľa ustanovení zákona č. 315/2016 Z. z. o registri partnerov verejného sektora v znení neskorších predpisov;
3. Dopravca stratil spôsobilosť vyžadovanú zákonom č. 56/2012 Z. z. o cestnej doprave v znení neskorších predpisov alebo spôsobilosť vyžadovanú zákonom č. 343/2015 Z. z. o verejnom obstarávaní a o zmene a doplnení niektorých zákonov, alebo stratil iné právne alebo vecné predpoklady na riadne plnenie tejto Zmluvy,
4. Dopravca podstatne poruší Zmluvu a/alebo Zmluvu medzi Dopravcom a Organizátorom.
5. z iných zákonných dôvodov.

**Článok 16**

**PRAVIDLÁ PRE ZMENU ZMLUVY**

16.1 Zmluvné strany sa dohodli že akékoľvek iné zmeny Zmluvy a jej príloh, než tie, o ktorých táto Zmluva predpokladá, že budú riešené formou oznámení a Pokynov Objednávateľa, budú riešené na základe vzájomnej dohody Zmluvných strán formou dodatku k Zmluve pod podmienkou súladu dodatku s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.

16.2 Len formou dodatku k tejto Zmluve je možné dohodnúť:

1. zmenu rozsahu Služby podľa bodu 5.15 Zmluvy
2. zmenu Prílohy č. 4 - Technické a prevádzkové štandardy spolu so Sadzobníkom zmluvným pokút za ich porušenie
3. zmena na strane Dopravcu z dôvodu právneho nástupníctva
4. zmenu Prílohu č. 8 - Zoznam subdodávateľov
5. zmenu Zmluvy alebo úpravu štvrťročného zúčtovania z dôvodu aktualizácie zmluvnej ceny podľa bodu 6.2 Zmluvy
6. iné nepredvídateľné zmeny.

**Článok 17**

**Mimoriadna situácia**

17.1 V čase vyhlásenej mimoriadnej situácie, núdzového stavu alebo výnimočného stavu alebo počas trvania opatrení prijatých za účelom zamedzenia šírenia prenosného ochorenia COVID-19 alebo obdobného prenosného respiračného ochorenia, platia ustanovenia Zmluvy a jej príloh s odchýlkami uvedenými v bodoch 17.2 až 17.4 Zmluvy.

17.2 Zmluvné strany sa dohodli, že počas mimoriadnej situácie, núdzového stavu alebo výnimočného stavu alebo počas trvania opatrení prijatých za účelom zamedzenia šírenia prenosného ochorenia COVID-19 alebo obdobného prenosného respiračného ochorenia (ďalej len “mimoriadna situácia”) je Objednávateľ oprávnený operatívne nariadiť Dopravcovi zmeny voči bežnému režimu poskytovania Služby (napr. prázdninový režim, sobotňajší, nedeľný alebo iný Objednávateľom stanovený režim cestovných poriadkov) a Dopravca sa zaväzuje poskytovať Službu podľa takto nariadených operatívnych zmien od dátumu platnosti požadovanom Objednávateľom.

17.3 Zmluvné strany sa dohodli, že zmeny zavedené podľa bodu 17.2 tohto článku Zmluvy sa nepovažujú za zmeny v rozsahu poskytovania Služby podľa bodov 5.4 a 5.6 Zmluvy a teda rozsah zmien zavedených podľa bodu 17.2 tohto článku Zmluvy sa nezapočítava do zmien rozsahu Služby podľa bodu 5.4 a bodu 5.6 článku 5 Zmluvy, ani sa nepovažuje za porušenie povinnosti Objednávateľa, ak v dôsledku zmien zavedených podľa bodu 17. 2 tohto článku Zmluvy Objednávateľ nedodrží Minimálny ročný rozsah Služby a/alebo ak zníži Východiskový rozsah Služby o viac ako 15 % oproti Východiskovému rozsahu Služby podľa bodu 5.1 písm. b) Zmluvy .

17.4 Zmluvné strany sa dohodli, že v prípade zníženia rozsahu poskytovania Služby z dôvodu vzniku mimoriadnej situácie popísanej v bode 17.1 a 17.2 Zmluvy, budú Dopravcovi za toto obdobie uhradené nerealizované výkonové kilometre oproti bežným cestovným poriadkom rovnakým spôsobom ako Nerealizované spoje podľa bodu 6.6 a 5.14 Zmluvy.

17.5 Akékoľvek iné nepredvídateľné situácie, ktoré majú pôvod v dôvodoch vyššej moci, a ktoré budú mať dosah na rozsah poskytovania Služby, budú riešené vzájomnou písomnou dohodou zmluvných strán a v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok 18**

**VÝNIMKA Z POŽIADAVIEK NA VOZIDLÁ POČAS OBDOBIA PRÍPRAVY NA PLNENIE**

18.1 Zmluvné strany potvrdzujú, že sú si vedomé toho, že pre začatie riadneho poskytovania Služby v súlade s podmienkami Zmluvy je nevyhnutné, aby Dopravca disponoval dostatočným časovým priestorom na prípravu na plnenie Zmluvy. Za takýto časový priestor Zmluvné strany považujú 12 mesiacov odo dňa uzavretia Zmluvy.

18.2 V prípade, ak doba od uzavretia Zmluvy do začatia poskytovania Služby podľa bodu 5.1 písm. a) Zmluvy bude kratšia ako 12 mesiacov, Dopravca má nasledovné výnimky z podmienok dohodnutých v Zmluve týkajúcich sa vozidiel, ktorými bude Dopravca poskytovať Službu, a to na dobu do uplynutia 12 mesiacov odo dňa uzavretia Zmluvy:

(i) nevyžaduje sa, aby priemerný vek vozidiel bol 6 rokov; pre vylúčenie pochybností platí, že vek každého vozidla nesmie prekročiť 12 rokov;

(ii) nevyžaduje sa, aby vozidlá spĺňali požiadavky uvedené v Technických a prevádzkových štandardoch ŽSK, ktoré tvoria Prílohu č. 4 Zmluvy okrem požiadavky na Odbavovacie a predajné zariadenia podľa bodu 2.10 Technických a prevádzkových štandardov ŽSK; pre vylúčenie pochybností platí, že každé vozidlo musí spĺňať zákonné požiadavky vyplývajúce z príslušných právnych predpisov Slovenskej republiky.

18.3 Pre vylúčenie pochybností platí, že Dopravca je povinný spĺňať všetky požiadavky Objednávateľa na vozidlový park uvedené v Technických a prevádzkových štandardoch ŽSK, ako aj priemerný vek vozidiel od momentu, kedy uplynie 12 mesiacov po uzavretí Zmluvy.

18.4 Pokiaľ Dopravca výnimky uvedené v bode 18.2 využije a bude po určité obdobie, ktoré nepresiahne 12 mesiacov odo dňa uzavretia Zmluvy, poskytovať Službu iným vozidlovým parkom ako je uvedený v Prílohe č. 12 Zmluvy, Dopravca sa zaväzuje predložiť Objednávateľovi najneskôr 10 dní pred začatím poskytovania Služby Zoznam všetkých vozidiel, ktorými bude poskytovať Službu počas obdobia, kedy platia výnimky, a to vo forme a štruktúre, aká je uvedená v Prílohe č. 12 Zmluvy.

**Článok 19**

**ODMENA ZA ZÍSKANIE ZDROJOV FINANCOVANIA**

* 1. Zmluvné strany majú záujem realizovať projekty vrátane, nie však výlučne s využitím vlastných zdrojov, prostriedkov Európskej únie v rámci národného programu alebo iného mechanizmu získavania podpory z fondov Európskej únie, či iných verejných zdrojov.
  2. V prípade, ak sa Dopravca rozhodne získať zdroje z prostriedkov Európskej únie pred zahájením krokov pre ich získanie je povinný o tom písomne Objednávateľa informovať a vyžiadať si jeho súhlas. V prípade, ak Objednávateľ identifikuje projekt, z ktorého by bolo možné získať zdroje financovania z fondov Európskej únie, štátneho rozpočtu či iných verejných zdrojov a Dopravcu požiada, aby ich získal, Dopravca je povinný vyvinúť maximálne úsilie, aby podal kvalifikovanú žiadosť o poskytnutie takýchto prostriedkov zo štátneho rozpočtu alebo z fondov Európskej únie alebo z iných verejných zdrojov. V prípade, že táto žiadosť bude úspešná, má Dopravca nárok na odmenu vo výške 25% z takto získaného príspevku avšak maximálne do výšky spolufinancovania z vlastných zdrojov. Objednávateľ uhradí odmenu Dopravcu tak, že Dopravca uvedie vo Výkaze tržieb a iných výnosov podľa bodu 6.8 výšku príspevku po odpočítaní odmeny.
  3. Zmluvné strany vyhlasujú, že sú si vedomé toho, že poskytnutie odmeny v zmysle tohto článku Zmluvy môže dôjsť k poskytnutiu štátnej pomoci v zmysle zákona č. 358/2015 Z.z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov a v zmysle Nariadenia Komisie EÚ č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis. Zmluvné strany sa výslovne dohodli na tom, že Dopravcovi vznikne nárok na odmenu podľa tohto článku len v prípade ak dôjde k naplneniu všetkých podmienok pre udelenie štátnej pomoci v zmysle účinnej legislatívy SR a EÚ, ak o štátnu pomoc pôjde.

**Článok 20**

**ZÁVEREČNÉ USTANOVENIA**

20.1 Pri plnení tejto zmluvy sa riadia Zmluvné strany v prvom rade jej ustanoveniami. Skutočnosti a otázky neupravené v ustanoveniach tejto Zmluvy sa budú spravovať príslušnými ustanoveniami zákona č. 56/2012 Z. z. o cestnej doprave v znení neskorších predpisov a Obchodného zákonníka a ďalšími súvisiacimi právnymi predpismi najmä zákonom č. 343/2015 Z. z. a zákonom č. 315/2016 Z. z., s čím obe Zmluvné strany bez výhrad súhlasia.

20.2 Ak je, alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením platným, resp. účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného, resp. neúčinného. Do tej doby platí zodpovedajúca úprava všeobecne záväzných právnych predpisov Slovenskej republiky.

20.3 Zmluvné strany vzájomne prehlasujú, že Zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.

20.4 Táto zmluva odkazuje na tieto Prílohy Zmluvy:

Príloha č. 1 Definície pojmov

Príloha č. 2 Ponuka Dopravcu

Príloha č. 3 Zoznam Autobusových liniek a východiskové cestovné poriadky

Príloha č. 4 Technické a prevádzkové štandardy ŽSK spolu so Sadzobníkom zmluvných pokút

Príloha č. 5 Cenník cestovného ŽSK pre pravidelnú prímestskú autobusovú dopravu

Príloha č. 6 Tarifa Dopravcu - predloží Dopravca k podpisu zmluvy

Príloha č. 7 Prepravný poriadok Dopravcu - predloží Dopravca k podpisu zmluvy

Príloha č. 8 Zoznam subdodávateľov

Príloha č. 9 Skutočné personálne náklady Dopravcu - Cena práce - vzorový formulár

Príloha č. 10 Vzorové formuláre (Výkaz výkonov, Výkaz tržieb a iných výnosov, Prehľad

vozidlového parku)

Príloha č. 11 Deklaratívny dokument o poskytnutí finančnej výpomoci, ktorá súvisí so Zmluvou o službách vo verejnom záujme v prímestskej autobusovej doprave.

- vzorový formulár

Príloha č. 12 Zmluvy Koncepcia zloženia vozidlového parku

20.5 Ak v priebehu trvania Zmluvy dôjde k aktualizácii Príloh Zmluvy alebo k ich zmene, postupom, ktorý predpokladá táto Zmluva, Objednávateľ sa zaväzuje zverejňovať aktuálne znenie všetkých Príloh Zmluvy na svojom webovom sídle.

20.6 Táto Zmluva je vypracovaná **v šiestich vyhotoveniach**, Objednávateľ obdrží po štyri vyhotovenia a Zhotoviteľ po dvoch vyhotoveniach Zmluvy.

V Žiline, dňa V …………….. dňa

............................................. ..................................................

Objednávateľ Dopravca

Žilinský samosprávny kraj obchodné meno

Ing. Erika Jurinová meno a priezvisko, funkcia

predsedníčka